
****

**Gyógyhelyfejlesztési Stratégia**

**Hajdúszoboszló**

****

**2016 június**

Tartalomjegyzék

[1. Vezetői összefoglaló 3](#_Toc453174178)

[2. Helyzetelemzés 7](#_Toc453174179)

[2.1 Kereslet-kínálat elemzése 7](#_Toc453174180)

[2.1.1 Célcsoport elemzés 9](#_Toc453174181)

[2.1.2 Fő attrakció (fürdő), valamint a kiegészítő turisztikai termékek/szolgáltatások elemzése 12](#_Toc453174182)

[2.1.3 Egészségügyi háttér infrastruktúra bemutatása 15](#_Toc453174183)

[2.1.4 A gyógyhely minősítés során vizsgált környezeti feltételek állapota 16](#_Toc453174184)

[2.1.5 A gyógyhely integrációja a településfejlesztési eszközökbe 16](#_Toc453174185)

[2.2 A gyógyhelyen belüli turisztikai kapcsolatrendszer elemzése 17](#_Toc453174187)

[2.2.1 TDM szervezet 17](#_Toc453174188)

[2.2.2 Egyéb a település fejlesztésében érintett szervezetek 17](#_Toc453174189)

[2.3 SWOT analízis 18](#_Toc453174190)

[3. Jövőkép meghatározása 19](#_Toc453174191)

[4. Célok, fejlesztési irányok meghatározása, prioritások kijelölése 20](#_Toc453174192)

[4.1 Turisztikai attrakció- és szolgáltatásfejlesztés 21](#_Toc453174193)

[4.2 Turistabarát környezet, vonzó városkép kialakítása 22](#_Toc453174194)

[4.3 Kapcsolódó infrastruktúra fejlesztése 22](#_Toc453174195)

[4.4 Marketingkommunikációs tevékenység 23](#_Toc453174196)

[5. Intézkedési terv 25](#_Toc453174197)

[5.1 GINOP forrásból megvalósuló fejlesztések 25](#_Toc453174198)

[5.1.1 A szabadtéri színpad korszerűsítése és fejlesztése 25](#_Toc453174199)

[5.1.2 A Szent István Park gyógyparkká alakítása, megújítása 27](#_Toc453174200)

[5.1.3 Kereskedelmi helyszínek fejlesztése 29](#_Toc453174201)

[5.1.4 Egységes turisztikai információs rendszer és marketing kialakítása 30](#_Toc453174202)

[5.2. Az egyéb forrásból megvalósuló fejlesztések 32](#_Toc453174203)

[5.2.1. Multifunkcionális csarnok és szabadtéri rendezvénytér kialakítása 32](#_Toc453174204)

[5.2.2. Kerékpáros barát szolgáltatások fejlesztése 34](#_Toc453174205)

[5.2.3 A Szilfákalja sétáló utcává tétele 35](#_Toc453174206)

[5.2.4. Turisztikai vállalkozások szemléletformálása 36](#_Toc453174207)

[6. A célok megvalósulását mérő indikátorok 38](#_Toc453174208)

[MELLÉKLETEK 40](#_Toc453174209)

[1. számú melléklet: A Hungarospa Hajdúszoboszló pozícionálása 41](#_Toc453174210)

[2. számú melléklet: Versenytárs analízis, kiemelve az egyedi jellemzőket 63](#_Toc453174211)

[3. számú melléklet: Gyógyhelyi akcióterület 68](#_Toc453174212)

[Ábrajegyzék 69](#_Toc453174213)

# 1. Vezetői összefoglaló

*A gyógyhelyi település főbb ismérvei és turizmusa:*

Hajdúszoboszló gyógyhely Magyarország egyik legismertebb és legnagyobb vendégforgalmat lebonyolító egészségturisztikai célpontja. A 238 km² területű, közel 24 ezer lakosú város az Alföld északkeleti részén található, Budapesttől 206 km-re keleti irányban, Debrecentől 20 km-re délnyugatra, az Észak-Alföldi régión belül, Hajdú-Bihar megyében, a Hajdúszoboszlói Kistérség tagjaként. A termálvízre épülő turizmus hazánk egyik nemzetközi szinten is legismertebb fürdővárosává tette Hajdúszoboszlót. A város gazdaságának alapját a turizmus és kapcsolódó szolgáltatásai jelentik, mely a vállalkozások specializációjában, valamint a vendéglátóhelyek, kereskedelmi szálláshelyek számában, idegenforgalmi adóbevételekben is megmutatkozik. Az idegenforgalom és az azt kiszolgáló infrastruktúra működtetése kiemelkedő szerepet tölt be a foglalkoztatásban. A városban működő vállalkozások több mint ¾-e alapvetően szolgáltatási jellegű területeken tevékenykedik. A tercier szektoron belül az országos értéknél lényegesen magasabb a szálláshely-szolgáltatásra és vendéglátásra specializálódott vállalkozások aránya.

A gyógy- és termálvizéről ismert gyógyfürdőt és strandot, az Aquaparkot, illetve az Aqua-Palace fedett élményfürdőt együttesen évente több mint másfél millió fő látogatja. Az Aquapark területe 2014-ben egy extrém zónás csúszdaparkkal bővült ki. A belföldi és külföldi turistákat egyaránt váró település számos szolgáltatással várja vendégeit. Hajdúszoboszló a turizmus területén több mint 80 éves hagyományokkal és tapasztalattal rendelkezik, mely kiegészül a helyiek vendégszeretetével. Hasonló turisztikai hagyományokat csak néhány versenytársa tud felmutatni – pl. Budapest, vagy egy-két balatoni település. A vendéglátóhelyek száma az elmúlt időszakban évről évre emelkedik. 2012-ben a tízezer főre jutó számuk megközelítette a 110 egységet, mely több mint kétszerese a megyei, régiós és országos értéknek.

Hajdúszoboszló Város Önkormányzata a turizmus fejlesztését kiemelt prioritásként kezeli, szoros együttműködésben a város főbb turisztikai attrakcióival és a helyi vállalkozásokkal. A helyi TDM szervezet 2009-ben alakult. Célja, hogy Hajdúszoboszlón hatékonyabb, koncentráltabb turizmusfejlesztés és turisztikai városmarketing tevékenység valósuljon meg egy szakmai szervezet irányításával. A Hajdúszoboszlói Turisztikai Nonprofit Kft. a városban tevékenykedő turisztikai szervezetekkel napi szintű partneri kapcsolatot épített ki, melyek elősegítik a szakmai munka minél hatékonyabb kivitelezését. Továbbá kiváló együttműködési szerződéseket kötött több oktatási intézménnyel és egyéb cégekkel, melyek a partner kapcsolatok regionális és országos szintű kiszélesítését eredményezték. A szervezet nagymértékben hozzájárul a város turisztikai attrakciónak fejlesztéséhez, bővítéséhez.

*Jövőkép*

Hajdúszoboszló továbbra is az ország kiemelkedő gyógyhelyeként, mind belföldi, mind a külföldi turisták és gyógyulni vágyók kedvelt színhelyeként szerepel, amely évről évre több vendéget vonz a településre és szolgáltatási kínálatával megelégedett és visszatérő vendégkört épített ki magának.

A desztináció fejlesztésének köszönhetően a turisztikai szolgáltatások kínálata és minősége tovább erősödött, így az átlagos turistaköltés emelkedésével a turisztikai szektor jövedelmezősége is javult, és a helyi lakosok, illetve a kis- és középvállalkozások számára hosszú távú foglalkoztatottságot és biztos megélhetést biztosít, ugyanakkor a természeti és az épített környezet is fenntartható módon újult meg.

A település fő gazdasági motorja továbbra is a turizmus, amely egyre komplexebb szolgáltatások nyújtására képes, specializáltan a település különböző célcsoportjainak igényeire. A kibővült kínálati paletta eredményeképp új célcsoportok széleskörű igényeinek kielégítése valósul meg.

A gyógyhelyet a strandszezonon kívül is kiegyenlítettebb turisztikai érdeklődés jellemzi. A szélesedett szabadtéri és rossz időben is megrendezésre kerülő, időjárás-független programkínálat hosszabb tartózkodásra ösztönzi a turistákat.

*Célok és tervezett beavatkozások*

**A legfőbb stratégiai cél:** Hajdúszoboszló –és ennek következtében a régió –vonzerejének fenntartása és növelése, a magas, minden szolgáltatását tekintve európai színvonalú gyógyhely, minden generáció számára egész évben vonzó turisztikai kínálata révén.

A gyógyhely komplex szemléletű fejlesztésének legfontosabb **részcéljai** a következőek:

* A vendégek igényeinek magasabb színvonalon történő kielégítése,
* a szolgáltatások minőségének fejlesztése,
* a település arculatának összehangolt fejlesztése,
* a gyógyhelyi kínálat hiányzó elemeinek létrehozása,
* és ezáltal a vendégek tartózkodási idejének, számának, és az általuk generált költésnek, bevételeknek a növelése.

A gyógyhelyfejlesztés tervezett intézkedéseinek megvalósításával a következő további **konkrét település specifikus alcélokat** kívánjuk elérni:

* gyógyhelyhez illő, egységes városkép kialakítása,
* komplex szemléletű településfejlesztés megvalósítása,
* a város és a turisztikai övezet új létesítményekkel, élményközpontú, többgenerációs, szezonhosszabbító szolgáltatásokkal történő bővítése,
* a turisták által felkeresett terület kibővítése,
* a történelmi városmag és a turisztikai központ összekapcsolása,
* a fürdő környezetének rendezése,
* új programhelyszínek-attrakciók kialakítása,
* az önkormányzati fejlesztések által újabb fejlesztések generálása a magánszektorban

Jelen gyógyhelyfejlesztési stratégia egy **négy prioritás alkotta pillérszerkezet**re épül fel, melyek a fejlesztés során megvalósulandó projektelemeket tartalmazzák, és vonultatják fel azokat szakmai tematikusság alapján. Ezen fő irányvonalak a következők:

A *GINOP forrásból megvalósítandó intézkedéseket*, illetőleg hozzávetőleges forrásigényüket az alábbi táblázat foglalja össze:

|  |  |  |
| --- | --- | --- |
| Prioritás | Intézkedés | Forrásigény |
| 1. | Szabadtéri színpad korszerűsítése, fejlesztése | 251 millió Ft |
| 2. | Szent István park gyógyparkká alakítása | 450 millió Ft |
| 3. | Kereskedelmi helyszínek fejlesztése | 50 millió Ft |
| 4. | Marketing tevékenység és korszerű információs rendszer | 60 millió Ft |

A GINOP forrásból megvalósuló fejlesztések nagyban javítják Hajdúszoboszló gyógyhely jellegét, így hazai és nemzetközi egészségturisztikai versenyképességét.

A Gyógyhelyfejlesztési stratégia egyéb intézkedéseinek végrehajtása, így a Gábor Áron utcában kialakítandó Multifunkcionális csarnok és szabadtéri rendezvénytér megépítése, a kerékpáros-barát szolgáltatások fejlesztése, a turisztikai vállalkozások szemléletformálása, valamint a Szilfákalja – legalább részben megvalósuló - sétálóutcává alakítása egyéb, a későbbiekben meghatározásra kerülő forrásokból lehetségesek.

*A GINOP forrásai felhasználásával megvalósítandó fejlesztések kapcsán az alábbi hatások várhatók:*

**Várható látogatószám alakulása az ötéves fenntartási időszak során kumuláltan:**

|  |  |  |  |  |  |  |
| --- | --- | --- | --- | --- | --- | --- |
|  | Jelenleg mért adat | 1. év | 2. év | 3. év | 4. év | 5. év |
| Fürdő belépők száma (fő) | 1691021 | 1701021 | 1701021 | 1701021 | 1701021 | 1701021 |

1. ábra A GINOP forrásaival megvalósuló fejlesztések hatása a látogatók vonatkozásában

*Forrás: saját szerkesztés*

**A kkv-kkal való együttműködésre gyakorolt hatás**

A szabadtéri korszerűsített, fedett **színpad környezetében** **8** pavilon kerül kialakításra, amely a **főszezonban KKV-k számára** üzleti lehetőséget biztosít. A vállalkozások akár gasztronómiai, akár helyi termékeiket, egyéb árucikkeket is árusíthatnák a vendégek számára. A projektgazda számukra a szükséges alapinfrastruktúrát biztosítja. A **Gyógy Parkban** elhelyezésre kerülő újabb 3 pavilon, **még 3 KKV számára** nyújt üzleti lehetőséget. Itt elsősorban gyógyhelyspecifikus ajándéktárgyak árusítását tervezzük, továbbá itt kap helyet egy információs pont is. Az egységes arculatú, városképbe illeszkedő, modern üzlethelyiségek a fürdő környezetében, közterületen kerülnek kialakításra. Ezzel a helyi vállalkozások piacra jutási lehetőségei is jelentősen bővülnek.

**A fejlesztés hatása a helyi foglalkoztatásra közvetlen és közvetett módon:**

A GINOP forrásainak megvalósításával tervezett projektben az üzemeltetést a Hajdúszoboszlói Városgazdálkodási Nonprofit Zrt. fogja végezni, így a projektgazdánál közvetlen munkahelyteremtés nem valósul meg. Az üzemeltető vállalja **2 parkfenntartó, 2 takarító és 1 fő gondok** alkalmazását, akik ellátják a Gyógy Park kert és közterület gondozási munkálatait, továbbá a Szabadtéri színpad rendben tartását. Közvetett módon a projekt megvalósítását követően **11 vállalkozás** bevonására kerül sor a **11 fő munkahelyteremtésével főszezonban**, illetőleg a téli ünnepekhez (pld: Mikulásvárás, Advent, Farsang stb.) köthető vásár megszervezéséhez biztosít lehetőséget, melyek lebonyolításához jelenleg nem rendelkezik a város megfelelő infrastruktúrával, és amely rendezvények ugyancsak szezonhosszabbító hatásúak lehetnek.

A fejlesztések közvetett módon ugyancsak érintik a helyi foglalkoztatottságot olyan tekintetben is, hogy a várható látogatóforgalom fellendülésének köszönhetően, ezáltal a szálláshelyek predesztinálható vendégforgalmának emelkedésével, a kereskedelmi és egyéb magán-szálláshelyek rentábilisabb, biztonságosabb működése, ezáltal munkahely megtartó erejük, esetlegesen további új állásokra mutató igényük jelentkezhet és valósulhat meg a jövőben.

**A fejlesztés hatása a környezetében levő gazdasági szereplőkre, különösen a projektben részt nem vevő vállalkozásokra**

A fejlesztés várhatóan ugyancsak pozitív hatását érezteti majd a projekt környezetében lévő –abban közvetlenül részt nem vevő vállalkozások -gazdasági szereplők vonatkozásában is, hiszen a helyi kiskereskedelmi egységek, vendéglátó-helyek forgalma emelkedő tendenciát realizálhat, a szálláshelyek vendégforgalma fellendülhet, hiszen a gazdagabb turisztikai kínálati paletta akár magasabb átlagos tartózkodási időt is generálhat a helyi turisták esetében. Várhatóan a kerékpáros forgalom is élénkülni fog a településen, így a szálláshelyeken működő kerékpárkölcsönzők forgalma is jelentősen fellendülhet. A fejlesztéseknek köszönhetően tovább növekszik a településen az idegenforgalmi adó mértéke, amelyet az Önkormányzat újabb turisztikai fejlesztésekbe forgathat vissza. A településen a közel jövőben megvalósuló fejlesztések újabb célcsoportok megjelenését és növekvő keresletét is jelenti majd.

# 2. Helyzetelemzés

## 2.1 Kereslet-kínálat elemzése

*Észak-alföldi Régió:*

Valamennyi turisztikai régióban a *rokonok, barátok, ismerősök meglátogatása* a legfontosabb motiváció, kivéve a Balatonnál és a Nyugat-Dunántúlon, ahol a szórakozás, pihenés, üdülés, sport. A második helyen – a Balaton és Nyugat-Dunántúl kivételével – a *szórakozás* áll. A harmadik legnépszerűbb utazási cél – a Balaton, a Dél-Dunántúl, az *Észak-Alföld* és a Nyugat-Dunántúl kivételével – a hobbijellegű munkavégzés. Utóbbi négy régióban az *egészségmegőrzés*é a harmadik hely.

Az Észak-alföldi régió TOP 3 küldőterületének tekinthető Budapest és környéke, saját régiója, tehát az Észak-Alföld, továbbá az Észak-magyarországi régió.

A **régió húzótermék**eiként említendő elsősorban: az **egészségturizmus**, a kulturális és eseményturizmus, az öko –és aktívturizmus, valamint a gasztronómia.

Az Észak-alföldi régió vezető **egészségturisztikai desztináció**ként jelenik meg Magyarország térképén, megújult fürdők, sok esetben magas színvonalú orvosi háttérbázissal (pl. Debreceni Klinika), egészséges környezet és ételek, egyedi, autentikus helyi termékek várják az ide látogatókat.

2007-2013 közötti EU-s pénzügyi időszakban több mint 200 db turisztikai projekt nyert támogatást, mintegy 60 Milliárd Forint támogatási összeg mellett. Az országos szinten összesen 41 támogatott fürdőfejlesztési projektből 29% az Észak-alföldi régióban valósult meg (12 helyszínen).

*Hajdúszoboszló:*

Hajdúszoboszló évtizedek óta a legjelentősebb magyarországi fürdőváros, kiemelt gyógyhely[[1]](#footnote-1), országos viszonylatban is jelentős vendégforgalmat bonyolít. Fürdője, a Hungarospa az egyik legismertebb és legnagyobb forgalommal rendelkező fürdőkomplexum az országban. A város földrajzi elhelyezkedésének, megközelíthetőségének, valamint az elmúlt években végrehajtott fejlesztéseknek jelentős hatása van a gyógyhely fejlődésére.

**A belföldi turizmusban legnépszerűbb magyarországi települések, 2014**

**(a kereskedelmi szálláshelyek vendégéjszaka száma alapján)**

|  |  |  |  |
| --- | --- | --- | --- |
|  | **Belföldi vendégforgalom** | | |
| **Település** | **Vendégéjszakák** | |
| **száma** | **2014/2013** |
| 1. | Budapest | 923 221 | +1,9% |
| 2. | Hajdúszoboszló | 510 100 | +4,8% |
| 3. | Siófok | 489 453 | +5,1% |
| 4. | Zalakaros | 338 836 | +9,9% |
| 5. | Hévíz | 320 892 | -4,0% |
| 6. | Gyula | 315 096 | +12,0% |
| 7. | Balatonfüred | 309 713 | +12,4% |
| 8. | Sopron | 297 170 | +10,2% |
| 9. | Bük | 274 633 | -0,1% |
| 10. | Eger | 263 383 | +12,2% |

2. ábra A belföldi turizmusban legnépszerűbb magyarországi települések 2014

*Forrás: KSH adatok*

Hajdúszoboszlón az önkormányzat többségi tulajdonában álló Hungarospa Hajdúszoboszló Zrt. kínálata határozza meg a város turisztikai arculatát. A város gyógyvize elsődleges vonzerőnek nevezhető, az erre kiépült egészségturizmuson belül jelen van a gyógyturizmus és wellness turizmus, de egyre jobban körvonalazódik az orvosi turizmus térnyerése is. Három generációs fürdőváros, minden piaci szegmens számára kiépítették a szolgáltatásokat. Hajdúszoboszló a magyarországi TOP 10-es városok listáján a harmadik helyet foglalja el az összes vendégforgalom alapján, a belföldi turizmus tekintetében a másodikat Budapest után.

A kereskedelmi szálláshelyek vendégforgalma alapján Hajdúszoboszló a legnépszerűbb települése az Észak-Alföldi régiónak. A régió vendégéjszakáinak közel fele Hajdúszoboszlón realizálódik. A külföldi és belföldi vendégforgalom tekintetében nincs lényeges eltérés, mindkettő esetében visszafogott emelkedés tapasztalható az elmúlt években.

Hajdúszoboszló forgalma a kereskedelmi szálláshelyeken az ide érkező vendégek és vendégéjszakák tekintetében az utóbbi években a következőképpen alakult:

3. ábra Hajdúszoboszló vendégforgalma a kereskedelmi szálláshelyeken

*Forrás: KSH*

A városban, a kereskedelmi szálláshelyeken eltöltött vendégéjszakák külföldi-belföldi aránya évek óta hasonló tendenciát mutat. Lényeges változás, átrendeződés figyelhető meg azonban a vendégek összetételét illetően, akikre egyre inkább jellemző az árérzékenység.

4. ábra Hajdúszoboszló vendégforgalma külföldi és belföldi megoszlásban a kereskedelmi szálláshelyeken

*Forrás: KSH*

Hajdúszoboszló forgalma az üzleti célú egyéb szálláshelyeken az ide érkező vendégek és vendégéjszakák tekintetében az utóbbi években a következőképpen alakult:

5. ábra Hajdúszoboszló vendégforgalma az üzleti célú egyéb szálláshelyeken

*Forrás: KSH*

A városban, az üzleti célú egyéb szálláshelyeken eltöltött vendégéjszakák külföldi-belföldi arányát a következő diagram szemlélteti, amely alapján elmondható, hogy számottevő különbség nem figyelhető meg, a belföldi részarány mindössze 1-2 %-kal magasabb értékeket mutat:

6. ábra A külföldi és belföldi vendégforgalom megoszlása az üzleti célú egyéb szálláshelyeken

*forrás: KSH*

### 2.1.1 Célcsoport elemzés

Hajdúszoboszló a régió meghatározó turisztikai desztinációja, turisztikai kínálata iránt tehát élénk a kereslet, amit a városban regisztrált vendégek száma is jól mutat.

A településre látogató turisták száma 2015-ben 11%-ot meghaladó növekedést mutat a megelőző évhez képest, 2013-as évhez viszonyítva a növekedés eléri a 21%-ot is, ami rendkívül szignifikáns emelkedésnek értékelhető.

**Vendégek számának alakulása Hajdúszoboszló szálláshelyein**

|  |  |  |  |
| --- | --- | --- | --- |
|  | összesen | magyar | külföldi |
| 2011 | 259.579 | 171.990 | 87.589 |
| 2012 | 253.132 | 164.907 | 88.225 |
| 2013 | 271.925 | 180.741 | 91.184 |
| 2014 | 297.043 | 194.177 | 102.866 |
| 2015 | ***330.907*** | 220.616 | 110.291 |

7. ábra Vendégek számának alakulása Hajdúszoboszló szálláshelyein (2011-2015.)

*Forrás: Hajdúszoboszló Önkormányzata, KSH*

2015-ben az előző évhez viszonyítva 7,5 %-kal 1.105.079-re nőtt a vendégéjszakák száma, amely kimagaslóan az eddigi legmagasabb forgalmat mutató érték, a 2010 utáni éveket vizsgálva.

**Vendégéjszakák a hajdúszoboszlói szálláshelyeken**

**2011-2015. között**

|  |  |  |  |
| --- | --- | --- | --- |
|  | összesen | magyar | külföldi |
| 2011 | 922.001 | 580.829 | 341.172 |
| 2012 | 906.753 | 559.830 | 346.923 |
| 2013 | 956.097 | 590.896 | 365.201 |
| 2014 | 1.027.627 | 620.478 | 407.149 |
| 2015 | ***1.105.079*** | ***684.181*** | ***420.898*** |

8. ábra Vendégéjszakák számának alakulása Hajdúszoboszló szálláshelyein (2011-2015.)

*Forrás: Hajdúszoboszló Önkormányzata, KSH*

A belföldi és külföldi vendégek megoszlása nagyjából 65-35% arányú az elmúlt 5 esztendő viszonylatában. Továbbra is jellemző a magyarok túlsúlya, bár a külföldi vendégéjszakák száma 2014-ben arányaiban jobban nőtt. A vendégek átlagos tartózkodási ideje 2011-2014 között stagnálást mutat (3,5 éjszaka), míg 2015-ben valamelyest csökkent ezen érték (3,3 éjszaka).

A turisztikai kereslet vizsgálata során a külföldi vendégek nemzetiségi megoszlására is szükséges figyelemmel lenni.

**Hajdúszoboszló vendégforgalma nemzetiség szerinti megoszlásban**

**2014-es adatok (***zárójelben az eltérés 2013-hoz képest)*

|  |  |  |  |
| --- | --- | --- | --- |
| **Nemzetiség** | **Vendégéjszakaszám** | **Vendégszám (fő)** | **Átlagos tartózkodási idő** |
| lengyel | 156.384 (12,2%) | *41.048 (13,8%)* | *3,8 (-0,1%)* |
| román | 81.215 (16%) | *28.145 (16,3%)* | *2,9 (0%)* |
| német | 63.401 (-4,3%) | *5.745 (-6,3%)* | *11 (+0,2%)* |
| szlovák | 44.056 (9,4%) | *15.390 (15,9%)* | *2,9 (-0,1%)* |
| orosz | 27.312 (57,8%) | *3.041 (29,7%)* | *9 (1,6%)* |
| ukrán | 23.883 (-0,9%) | *5.708 (-4,4%)* | *4,2 (0,2%)* |
| cseh | 13.169 (19,6%) | *2.920 (15,5%)* | *4.5 (0,1%)* |
| osztrák | 2.596 (0%) | *553 (-0,1%)* | *4.7 (2,2%)* |
| holland | 1.417 (2,8%) | *378 (-34,3%)* | *3,7 (54,2%)* |
| olasz | 1.037 (13,8%) | *407 (16,7%)* | *2,5 (-3,8%)* |
| svéd | 1.019 (-0,3%) | *211 (-7,9%)* | *4,8 (6,7%)* |
| angol | 801 (24,6%) | *238 (19,6%)* | *3,4 (6,3%)* |
| belga | 497 (-23,9%) | *116 (23,2%)* | *4,3 (0%)* |

9. ábra Vendégforgalom alakulása Hajdúszoboszlón nemzetiségek szerint

*Forrás: Hajdúszoboszló Önkormányzata, KSH*

Az elmúlt évek forgalmi adatait vizsgálva megállapítható, hogy – az országos tendenciákhoz hasonlóan – a német piacról érkező vendégek száma folyamatosan csökken. A 2011-es csúcsévhez képest 2014-ben csupán 63 ezer vendégéjszakát regisztráltak a térségből. Jelenleg a legtöbb vendég Lengyelországból (37%) érkezik, őket követik a román (19%), német (15%), szlovák (10%), orosz (6%) és ukrán vendégek (6%). A szlovák és a cseh piac is emelkedő tendenciát mutatott az előző években.

**Célcsoportok elemzése motiváció szerint**

A fürdővendégek az egyes szolgáltatás típusok szerint a következő célcsoportokba tartoznak.

**Strand**

A teljes létesítmény szempontjából a legnagyobb bevételt a strand generálja, a termálfürdőben keletkező gyógyászati kezelések és magának a gyógyfürdőnek a bevétele azonban összesítve még ezt is meghaladja. Napjainkra egyre inkább jellemző az, hogy a családos turisták a gyermekek részére rendelkezésre álló szórakozási lehetőségek alapján választanak desztinációt. Ennek megfelelően fontos a kisgyermekek és a fiatal korosztály igényeinek figyelembe vétele.

|  |  |  |  |  |  |
| --- | --- | --- | --- | --- | --- |
|  | Életkor | Családi állapot | Motiváció | Belföldi | Külföldi |
| Strand célcsoportja | 21-40 év | gyermekes családok (Elsődleges), független fiatal felnőttek (Másodlagos) | pihenni vágyók, gyermekbarát kikapcsolódást és élményt keresők | keleti országrészből és a fővárosból | szlovák, román, lengyel és ukrán |

10. ábra Hungarospa Hajdúszoboszló -Strand célcsoportok

**Gyógyfürdő, gyógyászat**

A komplexum második legjelentősebb bevételi forrását a gyógyfürdő jelenti, amely a gyógyászati szolgáltatásokkal kiegészítve a strandbelépőkből származó bevételt is meghaladja, így ezen látogatókat is elsődleges célcsoportnak tekintjük.

|  |  |  |  |  |  |
| --- | --- | --- | --- | --- | --- |
|  | Életkor | Családi állapot | Motiváció | Belföldi | Külföldi |
| Gyógyfürdő célcsoportja | 65 év fölött (Elsődleges), 45-65 év között (Másodlagos) | házaspárok (Elsődleges), egyedül érkezők (Másodlagos) | gyógyulás, a rehabilitáció vagy a betegségmegelőzés | keleti országrészből és a fővárosból | német (Elsődleges), ukrán, orosz és osztrák |

11. ábra Hungarospa Hajdúszoboszló -Gyógyfürdő célcsoportok

**Aquapark**

Az Aquapark fő célcsoportja részben átfedésben van a strand által megcélzott közönséggel, így annak szolgáltatásai az elsődleges célcsoport igényeit elégítik ki.

|  |  |  |  |  |  |
| --- | --- | --- | --- | --- | --- |
|  | Életkor | Családi állapot | Motiváció | Belföldi | Külföldi |
| Aquapark célcsoportja | 11-18 év között | gyermek – gyermekes családok (Elsődleges), fiatal felnőtt (Másodlagos) | mozgásban gazdag szórakozásra vágyók, valamint az extrém vízi élmények kedvelői | keleti országrészből és a fővárosból | szlovák, román, lengyel és ukrán |

12. ábra Hungarospa Hajdúszoboszló –Aquapark célcsoportok

### 2.1.2 Fő attrakció (fürdő), valamint a kiegészítő turisztikai termékek/szolgáltatások elemzése

Hajdúszoboszló turisztikai kínálatának legfontosabb eleme egyértelműen a fürdő.

A hajdúszoboszlói fürdő vendégforgalma kiemelkedő a hazai turisztikai attrakciók között, évente mintegy 1.600.000 látogatót fogad. A termálfürdő és az Aqua-Palace az év teljes egészében várja a látogatókat, a strand valamint az Aquapark pedig május 1. és szeptember 30. között látogatható. A Hungarospa az Aqua-Palace fejlesztésével olyan piaci rést ragadott meg, amely meghosszabbítja a szezont, és a családos látogatók számára kínál élményeket fedett helyszínen. Ezek az attrakciók a klasszikus turisztikai szezonon kívül is növelik a vendégek tartózkodási idejét, ennek megfelelően közvetetten szezonhosszabbító hatással rendelkeznek, tekintettel arra, hogy a hidegebb hónapokban kínálnak megújult vonzerőket.

1925-ben mélyfúrás következtében a földből kb. 1100 méter mélységből 75°C-os meleg termálvíz tört elő. Analízisek alapján megállapítást nyert, hogy a mélyfúrásból jódos, brómos, konyhasós, hidrogénkarbonátos termálvíz tört fel, amelynek jótékony hatásainak kihasználása végett 1928-ban megépült az első gyógyvizes medence.  A sok évtizedes tapasztalatok alapján a víz alkalmasnak bizonyult az ízületi, idegrendszeri, izom, érrendszeri, bőrgyógyászati és nőgyógyászati problémák bizonyos fajtáinak kezelésére. A városban a gyógyvízre alapozott gyógyászati központon kívül járóbeteg-ellátás működik.

Termálfürdő és Gyógyászat

A fürdőépület 1970-72. évben épült, majd jelentősebb fejlesztés történt az 1998-99. évben, amelynek során az új terápiás épületrészt emelték, továbbá korszerűsítették és bővítették az un. kádas-fürdő épületszárnyat. Ezen rekonstrukció keretében már nem került sor a termálfürdőcsarnok teljes felújítására. A külső termálmedencék jelenlegi formájukat az 1998. évi rekonstrukció keretében kapták meg. A termálfürdő alábbiakban leírt szolgáltatásfejlesztései mellett magának a csarnoknak a felújítása is nagy jelentőséggel bír, tekintettel arra, hogy számos része az 1970-es években került kialakításra, és ezek korszerűsítésre szorulnak. A fürdő gyógyászati kapacitása jelentős, a nagyközönség számára is elérhető, valamint az orvos társadalom körében is ismert kutatások támasztják alá a gyógyvíz jótékony hatását.[[2]](#footnote-2) A gyógyfürdőben több mint negyven féle kezelés áll a betegek rendelkezésére, többek között masszázs, iszapkezelés, súlyfürdő, víz alatti masszázs, víz alatti gyógytorna, különböző elektroterápiás és a legmodernebb soft lézerkezelések, melyeket többnyire kombinálva alkalmaznak. A fürdő reumatológusai az orvos igazgató vezetése mellett látják el a létesítmény vendégeit, betegeit. A gyógyvíz, összetétele alapján számos betegségtípus kezelésére szolgál, így például ízületi, idegrendszeri, izom, érrendszeri, bőrgyógyászati és nőgyógyászati problémák bizonyos fajtáira.

Az 1999-es fejlesztés során teljesen megújult termálfürdő, modern, kétszintes épületében pedig jelentős gyógyászati kapacitásnövekedés történt. Négy új nyitott medence épült, melyekben a különböző attrakciók kaptak helyet. E nyitott medencéket körülölelik a tágas közlekedő folyosók. A termálfürdő csarnokában három fedett medence található, amelyek hőfoka 32, 36, 38°C, ezeken kívül pedig az épületben további 3 gyógyvizes medence (súlyfürdő, víz alatti torna) szolgálja ki a vendégeket. A következő fejlesztési ütemet a medencecsarnok Széchenyi Terv által támogatott felújítása jelentette 2002 őszén. Szintén ekkor épült az úgynevezett kádfolyosó feletti emeleti szárny, ahol elsősorban a szomszédos Aqua-Sol szálloda vendégei részére alakítottak ki kezelő helyiségeket. A földszinten három orvosi rendelő, különböző kezelésekre, illetve tangentor használatára alkalmas helyiségek és gyógytornaterem található, amelyeket az emeleten masszírozók, kezelőhelyiségek illetve kisebb pihenőterek egészítenek ki.

Strand

A fürdő fedett épületeit a nyári főszezonban (május 1-től szeptember 30-ig) látogatható 30 hektáros parkban elterülő strand egészíti ki a gyógyító szolgáltatások mellett. Ezen a nagykiterjedésű területen összesen 13 - a pezsgő medence kivételével vízforgatóval ellátott - medence található több mint 13 ezer négyzetméter vízfelülettel. Májusban és szeptemberben a strand a vendégforgalomtól függően csökkentett számú medencével üzemel. 2002-ben teljesen megújult a strand infrastruktúrája a Széchenyi terv keretében, amely fejlesztés során az Európai Uniós követelményeknek megfelelő új, vízforgató-szűrő rendszerben üzemelő medencék épültek. Kiemelkedő attrakciót jelent az úgynevezett mediterrán tengerpart, mely több mint 6 ezer négyzetméteres vízfelületével Közép-Európa legnagyobb épített medencéjének számít, és melynek homokos partja pálmafái a tengerparti fürdőzés élményét keltik. A fokozatosan mélyülő, hullámzó óriásmedence a csónakázótótól egy kalózhajó formájában megtestesülő gáttal van elválasztva, melynek látványát világítótorony teszi teljessé.

A strandról közvetlen átjárás biztosított jegyváltás ellenében az Aquaparkba, amelyet a rossz idő esetén használható fedett Aqua-Palace egészít ki. A strand területén számos rendezvény valósul meg a főszezonban, a közönség nagy részét képező családos vendégek számára napközben is számos programlehetőség áll a rendelkezésére.

Aquapark

Az Árpád uszoda melletti strand területen 2000-ben a Hungarospa Hajdúszoboszlói Zrt. olyan csúszdaparadicsomot épített, amely Magyarországon akkor egyedülálló és az első számú volt a piacon. Az új turisztikai termék zökkenőmentes megvalósítását az Európai Unió PHARE Regionális Kísérleti Programjától kapott pályázati támogatás és a Gazdasági Minisztérium kamattámogatása segítette. Az Aquapark 2000. júniustól használható, 12 méter magas indítótornyából induló kilenc különféle pályája a hazai és külföldi vendégek körében egyaránt óriási népszerűségre tett szert. Kisgyermekek részére a tengerparti világ csobogói, a medencében álló élethű elefánt, két gyermekcsúszda, valamint fajátszótér biztosít kikapcsolódást. 2002-ben az Aquapark területét duplájára bővítették, 3 új csúszdaelem is épült (Niagara, bighole, twister), a csúszdák összes hosszát ezzel növelve több mint 1 km-re, tekintettel arra, hogy az attrakció kapacitása már az első két évben kicsinek bizonyult. További jelentős fejlesztések történtek a fürdő területén 2014-ben. Ennek eredményeként létrejött az extrém zónás csúszdapark, valamint a gyógyító és pihenő részleg is kibővült

Aqua-Palace

A 2010 tavaszán átadott 4,8 milliárd forint értékű beruházást  a  Hungarospa Hajdúszoboszlói Zrt. az Európai Unió és a Magyar Állam által nyújtott 2,25 milliárd forint támogatással valósította meg. A létesítmény a komplexum részeként jött létre, de önálló bejárattal, a fürdő többi részétől elkülönülten is működtethető, egész éves nyitva tartással. A beruházás során megvalósult fejlesztések és bővítések révén a fürdő minden korosztály és a legkülönfélébb motivációval érkező vendégek igényeit képes magas minőséget biztosítva és ebből adódóan magasabb árszínvonalon kielégíteni. Az épületben élményfürdő, gyermekvilág, kiterjedt szaunablokk található, amelyet kiegészít a tetőtéri napozó terasz, valamint a fitnesz részleg. .

*További attrakciók a városban* leginkább a kultúra és épített örökség területéről származnak, mint pl. a Bocskai Múzeum, a Gazdaház, a Hajdúszoboszlói – Csanády - Tájház, a város jelképeként is ismert Harangház, a magyar és nemzetközi kortárs művészetet bemutató Nemzetközi Modern Múzeum. A vallási emlékhelyek, mint a Szent László Római katolikus templom, a Görög katolikus templom, a Református templom épületei és freskói, valamint a Művelődési Központ melletti Millenniumi Szoborpark is színesíti a kulturális kínálatot. A városban számos rendezvény várja a vendégeket, amelyek többségének a fürdő mellett közvetlenül elhelyezkedő szabadtéri színpad (17 rendezvény) jelenti a központját.[[3]](#footnote-3) A város nyári esti látványát meghatározza a szintén a fürdő szomszédságában a turisztikai attrakciókat, vendéglőket, szállodákat, üzleteket összekötő korzó.

A környező térség turisztikai kínálatának további meghatározó elemei között említhető Hajdúszoboszlótól csupán néhány km-re fekvő Debrecen városa, mely napjainkban már nemzetközi hírű kulturális és sport rendezvényeknek ad otthont[[4]](#footnote-4), jelképe a kéttornyú Nagytemplom, és a Debreceni Virágkarnevál. A látogatók számára további élményeket kínál a Hortobágyi Nemzeti Park, mely 2008-ban elnyerte az EDEN program keretében a "Magyarország legjobb, élő hagyományokat őrző desztinációja" címet, a Nyíregyházi Állatpark, mely az ország legnagyobb és leggazdagabb vidéki Állatparkja, illetve a Tisza-tó ökoturisztikai attrakciókban gazdag vidéke.

A 23882 lakosú Hajdúszoboszló a fővárostól 243 km-re fekszik, az M3-ast meghosszabbító M35-ös autópályán közelíthető meg, közel 2,5 óra alatt. Az autópálya 15 percre van a várostól, így ez rendkívül jó pozíciót jelent. A városhatár közeli elhelyezkedése és elérhetősége jónak mondható, elhelyezkedéséből adódóan lehetőség van a keleti és északi szomszédok irányába történő nyitásra. A Budapest – Debrecen – Záhony vonalon fekvő város a legalább óránként közlekedő vonatokkal közel 3 óra alatt érhető el a fővárosból. Hajdúszoboszló nemzetközi elérhetőségét kiemelten javítja a Debreceni Reptér közelsége. A repülőtér 2004. április 22.-től, a magyarországi vidéki repülőterek közül egyedüliként létesült állandó vámút és nemzetközi légi határátkelőhely, így az, a minősítések alapján, hatósági szinten egyenrangúvá válta budapesti Liszt Ferenc Nemzetközi Repülőtérrel.

Hajdúszoboszló turisztikai infrastruktúrája fejlettnek mondható, hiszen az utóbbi évek attrakciófejlesztései a kapcsolódó szolgáltatások terén is fejlesztéseket generáltak. A városban működő szálláshelyek összesen mintegy több mint 17 ezer férőhellyel várják a vendégeket. A hotelek száma az elmúlt hét évben 26-ról 38-ra nőtt, és emellett csaknem 1300 egyéb (magán) szálláshely működik.

**Hajdúszoboszlón működő szálláshelyek típus szerint**

**Az elmúlt 8 év december 31-i adatai (*zárójelben a férőhely adatok)*:**

|  |  |  |  |
| --- | --- | --- | --- |
|  | **Összesen** | **Hotel** | **Egyéb szálláshely**  **(magánszálláshely)** |
| **2008** | 1543 (18248) | 30 (4140) | 1477 (11194) |
| **2009** | 1605 (18518) | 26 (3471) | 1583 (11956) |
| **2010** | 1604 (18600) | 29 (3983) | 1537 (11454) |
| **2011** | 1598 (18528) | 29 (4450) | 1532 (11018) |
| **2012** | 1514 (17555) | 30 (4146) | 1453 (10503) |
| **2013** | 1401 (17390) | 34 (4971) | 1337 (9685) |
| **2014** | 1366 (17453) | 37 (5020) | 1295 (9466) |
| **2015** | **1324 (17114)** | **38 (5269)** | **1251 (9189)** |

13. ábra Hajdúszoboszlón működő szálláshelyek típus szerint

*Forrás: Hajdúszoboszló Önkormányzata, KSH*

A szállodák között magas a gyógyszállodák és wellness szállodák aránya, a kínálat mintegy 3/4 –ét ezek adják, melyek egy része a HungarospaZrt.-től vásárolt saját gyógyvizet kínál önálló medencékben a vendégei számára. A szálláskapacitás kihasználtsága a szállodák esetén 40%, gyógyszállodák esetén 45% körüli.

Némi változást mutat a szálláshelyek és azok férőhelyszáma is, melyek a „csúcsévekben” jelentősen nőttek, de mára valamelyest visszaestek. Az okok között országosak (pl. minősítési rendszer, adószabályok változása, pénztárgép-használat kötelezővé tétele) és helyiek (pl. építményadó hatályának kiterjesztése, küldő piacok, vendégkör átrendeződése) is megtalálhatók.

### 2.1.3 Egészségügyi háttér infrastruktúra bemutatása

A fürdőn belül áll a vendégek rendelkezésére a rendkívül magas színvonalú egészségügyi háttér infrastruktúra. 2002-ben a medencecsarnok Széchenyi Terv által támogatott felújítása jelentette 2002 őszén. Szintén ekkor épült az úgynevezett kádfolyosó feletti emeleti szárny, ahol elsősorban a szomszédos Aqua-Sol szálloda vendégei részére alakítottak ki kezelő helyiségeket. A földszinten három orvosi rendelő, különböző kezelésekre, illetve tangentor használatára alkalmas helyiségek és gyógytornaterem található, amelyeket az emeleten masszírozók, kezelőhelyiségek illetve kisebb pihenőterek egészítenek ki. 2011-ben a gyógyászati kezelések száma alapján naponta átlagosan 600 beteg ellátása történt meg.

A gyógyfürdő által kínált gyógyszolgáltatások a következők:

* termál gyógymedence,
* kádfürdő,
* iszappakolás,
* súlyfürdő,
* szénsavas fürdő,
* orvosi masszázs,
* vízsugár masszázs, víz alatti csoportos gyógytorna,
* komplex fürdőgyógyászati ellátás.

A fürdőben kedvezményes gyógyászati kezelési csomag vehető igénybe. A városban a fürdőn kívül további 11 hotel rendelkezik gyógyvizes medencével és gyógyszolgáltatásokkal.

### 2.1.4 A gyógyhely minősítés során vizsgált környezeti feltételek állapota

Hajdúszoboszlón 1946-ban a fürdő végleges érvénnyel elnyerte a gyógyfürdő elnevezést, majd néhány évvel később megtörtént a város gyógyhellyé nyilvánítása is. A szoboszlói gyógyvíz elsősorban reumatikus, súlyos mozgásszervi, degeneratív betegségekre biztosít nagyfokú gyógyhatást. Hajdúszoboszló vize alkalmas különböző nőgyógyászati gyulladások, betegségek hatékony kezelésére. Az egészségturizmus területén megjelenő új igényekhez, a magasabb színvonalú szállások kapacitás-növelésével is igazodott a település. Emellett a fizetővendéglátás kínálata is nőtt, és az átlagosnál jóval nagyobb szerepet játszik a város idegenforgalmában. A különböző európai uniós és nemzeti pályázati lehetőségeket felhasználva a város folyamatosan törekszik megfelelni a változó igényeknek, fejlesztve egészség –és gyógyturisztikai, szállás és egyéb kiegészítő szolgáltatásait (többek között széleskörű gasztronómiai, kulturális programkínálat).

Hajdúszoboszló a gyógyhely minősítés használatát a *30886/1958. sz. egészségügyi miniszteri rendelettel* kapta meg. A gyógyhely határait az *5/2009. (II. 26.) önkormányzati rendelet* jelöli ki. (3. sz. melléklet)

### 2.1.5 A gyógyhely integrációja a településfejlesztési eszközökbe

A városi Településfejlesztési koncepciót 2015-ben fogadták el, melynek céljai összhangban állnak a gyógyhely fejlesztési stratégia céljaival. A Településfejlesztési Koncepció az alábbiakat határozza meg:

„A jövőkép mottója:

**„Hajdúszoboszló a gyógyulni és pihenni vágyók Paradicsoma”**

A jövőbeni fejlesztési irányoknak és a város korábban már kidolgozott fejlesztési dokumentumainak megfelelően a jövőkép megvalósulását elősegítő átfogó célok:

1. Hajdúszoboszló, az egészségturisztikai vertikum kiépítésével, nemzetközileg elismert fürdőhellyé, a gyógyulni és pihenni vágyók „Paradicsomává” válása.
2. A megerősödött és differenciált helyi vállalkozói szférára épülő kiegyensúlyozottabb gazdasági szerkezet kialakítása.
3. A városban és a térségben megmutatkozó lakossági igények kielégítése, a magas életszínvonal biztosítása, valamint a környezetvédelmi és fenntarthatósági szempontok érvényesítése.
4. A város természeti, kulturális és történeti értékei (termálvíz, Hajdúvárosi hagyományok, HNP Világörökségi Helyszín) egymást erősítő egységének megteremtése, az épített környezet fejlesztése, a történeti értékek hangsúlyosabb bemutatása, hozzájárulva ezzel a városlakók életminőségének, egyúttal az idegenforgalom minőségének fejlődéséhez is.

*Forrás: Hajdúszoboszló Településfejlesztési Koncepciója 2015*

## A gyógyhelyen belüli turisztikai kapcsolatrendszer elemzése

### 2.2.1 TDM szervezet

Hajdúszoboszlón 2009-től kezdve Hajdúszoboszlói Turisztikai Nonprofit Kft.  néven működik turisztikai desztinációs menedzsment szervezet, amely Európai Uniós pályázat keretében több kisebb, a helyi és térségi szolgáltatók számára jelentős fejlesztés megvalósulását segítette elő.

A TDM szervezet a helyi szakmai szervezetek alulról építkező, partnerségen alapuló együttműködését valósítja meg. Tagjai és egyben tulajdonosai a Hajdúszoboszlói Önkormányzat, a Hungarospa Zrt., és két helyi turisztikai egyesület, a Hajdúszoboszlói Vendéglátók Egyesülete és a Hajdúszoboszlói Fizetővendéglátók Egyesülete. Ez a négy szervezet biztosítja a működéséhez szükséges forrásokat, annak 80%-át az önkormányzat biztosítja. Feladatai ellátásához az önkormányzat nagyságrendileg mintegy 30 Millió Ft értékben biztosít támogatást, amelyet jelentős pályázati forrással tudnak kiegészíteni.

A hajdúszoboszlói TDM szervezet 2010. július 1.-vel kezdte meg a szakmai munkát és legfontosabb céljaiként a következőket jelölte meg:

* a helyi turizmus irányításában a professzionalizmus, a modern menedzsment és stratégiai szemlélet biztosítása,
* új helyi szakmai együttműködési modell kialakítása,
* a tulajdonosi szemlélet megjelenítése és szektorális együttműködés megvalósítása,
* a helyi turizmus irányításába a desztinációs szintű turizmuspolitika alakításába szakmai és civil szervezetek aktív bevonása.

A TDM szervezet elsődleges célcsoportjai megegyeznek a fürdő vendégkörével, hiszen a város turisztikai kínálatának alapját a fürdő adja. A város népszerűsítését érintő komplex marketingtevékenységet elsősorban ez a szervezet végzi, amelyhez a tagok tagdíj befizetésével, valamint a döntésekben való részvétellel járulnak hozzá.

### 2.2.2 Egyéb a település fejlesztésében érintett szervezetek

A TDM szervezet mellett Hajdúszoboszló gyógyturisztikai fejlesztésében jelentős szerepet tölt be a város első számú turisztikai attrakciójának üzemeltetője, a Hungarospa Zrt. A fejlesztésekben természetesen a városi önkormányzat mellett a Hajdú-Bihar Megyei Önkormányzat is fontos szerepet játszik.

A gyógyhely fejlesztésében a helyi turisztikai szolgáltatók, szálláshely-tulajdonosok, üzemeltetők jelentik a további legfontosabb partnereket.

A turizmus marketing területén a Magyar Turizmus Zrt. Észak-Alföldi Regionális Marketing Igazgatóságával szoros szakmai kapcsolatban áll a TDM szervezet, éves terveiket összehangolják, az együttműködési lehetőségeket folyamatosan keresik, kihasználják.

## 2.3 SWOT analízis

| **Erősségek** | **Gyengeségek** |
| --- | --- |
| * Hajdúszoboszló a régióközpont vonzáskörzetében helyezkedik el. * Jól kiépített vasúti és közúti összeköttetéssel rendelkezik az ország egyéb területei felé. * A Debreceni repülőtérhez közel helyezkedik el. * A település és a kistérség tőkevonzó képessége magas. * Idegenforgalmi adottsága és turisztikai potenciálja kiemelkedő. * A város jó minőségű termálvízzel, gyógyvízzel és nemzetközi hírű gyógyfürdővel rendelkezik. * A turisztikai szolgáltatások színvonala magas. * Kiegészítő jellegű turisztikai formák vannak jelen a térségben (vízi, öko-, kerékpáros, falusi turizmus). * A városban helyi TDM-szervezet működik. * A város innovatív eljárásokat vezetett be a közigazgatás és a közszolgáltatások terén. | * A város az ország keleti, viszonylag periférikus, részén fekszik. * A településközponton áthaladó forgalom részben még megterheli a város belterületi úthálózatát. * Kevés a közparkoló a belváros egyes részein. * A rendezvények szervezésére és az aktív szabadidő eltöltésére alkalmas helyszínek minősége nem megfelelő. * A város nem rendelkezik kiemelkedő táji-természeti értékekkel, a természet közeli területek szétszórva helyezkednek el. * Az idegenforgalmi programkínálat a gyógyfürdőn kívül nem éri el a vendégek által elvárt szintet. * A szezonális és időjárásfüggő szolgáltatások dominánsak. |
| **Lehetőségek** | **Veszélyek** |
| * Az elkészült M35-ös autópálya, a fel- és lehajtó csomópont közelsége, valamint a vasúti pálya fejlesztése növeli a térbeli helyzetből adódó előnyöket. * Aktív együttműködés alakul ki Debrecennel elsősorban az egészségturizmus és a gyógyvízzel kapcsolatos innovációk terén. * Charter és menetrendszerű járatok sűrűsödése a debreceni repülőtéren. * A kvalifikált fiatalabb nemzedék helyben tartása település-fejlesztési húzóerő lehet. * A belföldi turizmus intenzitása és a komplex egészségturisztikai szolgáltatások iránti kereslet növekszik. * A termálvíz intenzívebb ipari és egészségügyi hasznosítása. * Fokozott piaci szegmentálás és az ahhoz igazított szolgáltatások kialakítása. * Stabil, visszatérő vendégkör kialakulása. * Térségi együttműködés a turizmus, gazdaságfejlesztés területén. | * A további közlekedési fejlesztések elhúzódása miatt a település elérési mutatói nem javulnak. * Nem épül ki a városközpontot teljesen tehermentesítő északi elkerülő út. * Magyarország, illetve Kelet-Közép-Európa elveszíti a turisták érdeklődését. * A szelektív elvándorlás csökkenti a város potenciális munkaerő bázisát. * A gazdaság, ezen belül a turizmus diverzifikációja elmarad, elhúzódik. * Erősödnek a város hazai és nemzetközi versenytársai. * A város nem tudja teljes mértékben kiaknázni a kistérségi központi szerepköréből adódó lehetőségeket. * A tervezett fejlesztések az esetleges területi koncentráció miatt nem hatnak egyformán a város, illetve a kistérség egész területére. * Burkolt ellentét jelenik meg a látogatók és a helyi lakosság között. * A város egyes részei mély fekvésű, belvíz által veszélyeztetett területen fekszenek. |

14. ábra Hajdúszoboszló SWOT analízise

# 3. Jövőkép meghatározása

**A stratégia megvalósítását követő célállapot leírása**

Hajdúszoboszló továbbra is az ország kiemelkedő gyógyhelyeként, mind belföldi, mind a külföldi turisták és gyógyulni vágyók kedvelt színhelyeként szerepel, amely évről évre több vendéget vonz a településre és szolgáltatási kínálatával megelégedett és visszatérő vendégkört épített ki magának.

A desztináció fejlesztésének köszönhetően a turisztikai szolgáltatások kínálata és minősége tovább erősödött, így az átlagos turistaköltés emelkedésével a turisztikai szektor jövedelmezősége is javult, és a helyi lakosok, illetve a kis- és középvállalkozások számára hosszú távú foglalkoztatottságot és biztos megélhetést biztosít, ugyanakkor a természeti és az épített környezet is fenntartható módon újult meg.

A település fő gazdasági motorja továbbra is a turizmus, amely egyre komplexebb szolgáltatások nyújtására képes, specializáltan a település különböző célcsoportjainak igényeire. A kibővült kínálati paletta eredményeképp új célcsoportok széleskörű igényeinek kielégítése valósul meg.

A település rendezett képet mutat, ahol a gyógyhelyre érkező turisták kulturált parkolási lehetőségeket, korszerű úthálózatot, kerékpárutakat vehetnek igénybe. A fenntartható közlekedési formát támogatandó, a modern a kor követelményeinek megfelelő kiszolgáló infrastruktúra, kerékpáros szervizpontok és eszközbérlési egységek működnek sikeresen, nagy népszerűséggel a település több pontján.

Az önkormányzati turisztikai fejlesztések újabb és újabb fejlesztéseket generálnak a magánszektor vonatkozásában is.

Az elsősorban mozgásuknak korlátozott, fogyatékkal élő személyek, kisbabával érkező családok számára az akadálymentesített attrakciók és azok környezete egyre szélesebb spektrumú, kiemelt figyelem helyeződik az egyedi igények maximális kielégítésére.

Megélénkült a helyi kistermelők, KKV-k jelenléte a turisztikai szektorban, piacra jutási esélyeik, üzleti perspektíváik permanens növekedést mutatnak, az ágazat sikerességéhez, az egyedi gyógyhelyi miliő megteremtéséhez szignifikánsan hozzájárulnak.

A gyógyhelyet a strandszezonon kívül is kiegyenlítettebb turisztikai érdeklődés jellemzi. A szélesedett szabadtéri és rossz időben is megrendezésre kerülő, időjárás-független programkínálat hosszabb tartózkodásra ösztönzi a turistákat.

Az egészségtudatos, szabadtéri aktivitások irányába is nyitott gyermekes családok számára többgenerációs, élményközpontú, széleskörű program és szolgáltatás paletta épült ki, látogatásuk gyakoribbá válik a nyári hónapokon túli időszakokban is.

A gyógyhellyé minősítés környezeti feltételeit folyamatosan fejleszti a település az új beruházások, korszerűsítések útján. A környezetbarát megoldások és eszközbeszerzés a megújuló energiaforrások hasznosítása, a természeti környezet tehermentesítése és védelme, a zöld felületek dinamikus növelése, a levegőtisztaság megóvása, a zajszint csökkentése mind-mind a fenntarthatóságot szolgálják.

# 4. Célok, fejlesztési irányok meghatározása, prioritások kijelölése

Ahhoz, hogy a 3. fejezetben bemutatott jövőbeli célállapotot a település sikeresen elérje, **a legfőbb stratégiai cél**:

**Hajdúszoboszló –és ennek következtében a régió –vonzerejének fenntartása és növelése, a magas, minden szolgáltatását tekintve európai színvonalú gyógyhely, minden generáció számára egész évben vonzó turisztikai kínálata révén.**

A gyógyhely komplex szemléletű fejlesztésének legfontosabb **részcéljai** a következőek:

* A vendégek igényeinek magasabb színvonalon történő kielégítése,
* a szolgáltatások minőségének fejlesztése,
* a település arculatának összehangolt fejlesztése,
* a gyógyhelyi kínálat hiányzó elemeinek létrehozása,
* és ezáltal a vendégek tartózkodási idejének, számának, és az általuk generált költésnek, bevételeknek a növelése.

A gyógyhelyfejlesztés tervezett intézkedéseinek megvalósításával a következő további konkrét település specifikus alcélokat kívánjuk elérni:

* gyógyhelyhez illő, egységes városkép kialakítása,
* komplex szemléletű településfejlesztés megvalósítása,
* a város és a turisztikai övezet új létesítményekkel, élményközpontú, többgenerációs, szezonhosszabbító szolgáltatásokkal történő bővítése,
* a turisták által felkeresett terület kibővítése,
* a történelmi városmag és a turisztikai központ összekapcsolása,
* a fürdő környezetének rendezése,
* új programhelyszínek-attrakciók kialakítása,
* az önkormányzati fejlesztések által újabb fejlesztések generálása a magánszektorban

A fejlesztési prioritások négy fő csoportban kerültek meghatározásra:

A gyógyhelyfejlesztési stratégia fejlesztési javaslatai a prioritáscsoportok szerint:

## 4.1 Turisztikai attrakció- és szolgáltatásfejlesztés

Ezen intézkedéscsoport célja a gyógytényezőt kiegészítő, a turisztikai szezont meghosszabbító, egész évben működő turisztikai szolgáltatások fejlesztése:

* **A SZABADTÉRI SZÍNPAD korszerűsítése, fejlesztése**

A szabadtéri színpad Hajdúszoboszló egyik legfontosabb nyári rendezvényhelyszíne, de technikai színvonala, kényelme és szolgáltatásai már nem felelnek meg a követelményeknek. A jelenleg 642 ülőhelyet biztosít. A fejlesztés után a helyszín alkalmassá válhat a turisztikai jelentőségű rendezvények megtartására, 1030 ülő vendég számára, amelyből 4 akadálymentes kialakítású lesz. A nézőtér előtt, a „küzdőtéren” további 12 db akadálymentes férőhely kialakítására nyílik lehetőség. A Multifunkcionális csarnok és szabadtéri rendezvénytér megépülése után pedig gasztronómiai tematikájú rendezvényhelyszínné válhatna a jelenlegi szabadtéri színpad, melynek helyén rendezvénytér alakul ki és mellette pavilonok lesznek.

* **MULTIFUNKCIONÁLIS CSARNOK ÉS SZABADTÉRI RENDEZVÉNYTÉR kialakítása**

A város területén egy olyan létesítmény létrehozása, amely az időjárástól függetlenül megfelelő helyszínt biztosíthat a kulturális, művészeti, sport és egyéb nagyrendezvények lebonyolításához, MICE események megrendezéséhez. A gyógyfürdő bejáratánál álló színpad nagyobb és színvonalasabb események megtartására a korszerűsítés után is csak korlátozottan alkalmazható. Az új szabadtéri rendezvénytér – amennyiben kialakítása úgy történne - maga is turisztikai attrakcióként funkcionálna tovább emelve a város gyógyhely élményét. Ez az intézkedés biztosítja a nemzetközi vonzerővel rendelkező, a helyszín történelméhez, hagyományaihoz kapcsolódóan rendszeresen megrendezésre kerülő kulturális, művészeti rendezvények, fesztiválok lebonyolítására alkalmas infrastrukturális feltételeit.

Aktív kikapcsolódást célzó szolgáltatások fejlesztése keretében az alábbiak javasoltak:

* **A SZENT ISTVÁN PARK „gyógyparkká” alakítása, megújítása.**

A park jelenlegi formájában kihasználatlan, célunk, hogy a helyiek és turisták által egyaránt kedvelt, élő közterületté fejlesszük, mely elősegíti a mentális egészséget, ösztönzi a testmozgást és szórakozási lehetőségeket kínál, funkcióbővítéssel, zömében az év teljes időszakában (pl. játszótér, Kneipp- sétány stb.)

* **A BÁNOMKERTI ERDŐ rekreációs parkerdővé alakítása**

Elsődleges szempont, hogy a helyszínre érkező turisták a lehető legnagyobb mértékben fedezzék fel a Hajdúszoboszló által kínált rekreációs lehetőségeket. Mint az ország egyik kiemelt egészségturisztikai helyszíne, fontos szerepe van a megfelelő minőségű sport infrastruktúrának is. A Bánomkertben kialakításra kerülő műfüves labdarúgó pálya mellett az erdő rendezésére kerülne, benne egy futópálya fejlesztésére kerülne sor, mely nemcsak az idelátogatók aktív időtöltését serkentené, hanem a helyi lakosság életminőségét is javítaná.

Az attrakciófejlesztés részeként élményelemeket jelentő technikai fejlesztés:

* **A FÜRDŐ FŐBEJÁRAT speciális kivilágítása, kreatív fényfestészet**

A Fürdő főbejárata, melynek különleges dinamikus kivilágítása speciális attrakció lehet, mely több funkciót is betölt. A kivilágítás / fényjáték később kiterjedhet más épületekre, így pl. a Művelődési Ház és a Polgármesteri Hivatal épületére is.

A gyógyhely jellegéhez igazodó garantált programok fejlesztése keretében javasolt:

* **KULTURÁLIS TEMATIKUS ÚTVONAL kialakítása**

Pávai Vajnához kapcsolható „A hajdúszoboszlói víz útja” elnevezésű tematikus útvonal kialakítása olyan új programelemet jelent a város turizmusában, mely növeli a látogatók által felkeresett városi területet, így közvetve növeli az ide látogató vendégek tartózkodási idejét és költését. A tematikus útvonal a városon keresztül több állomást – Pávai Vajna emlékeket, ivókutakat, élményelemeket stb.) érintene. A tematikus úthoz programok kapcsolódhatnak, előre meghatározott időpontban meghirdetett, vezetett gyalogos túrák kerülhetnek megszervezésre.

## 4.2 Turistabarát környezet, vonzó városkép kialakítása

Ezen intézkedések a város általános képének vonzóbbá tételét szolgálják.

* **PARKOSÍTÁS, ZÖLD FELÜLET NÖVELÉSE**

Az intézkedés keretében a turisztikai környezet, településképi javítása történik növénytakaró segítségével: ahol szükséges továbbít parkosítás, illetve a meglévő zöld felületek rekonstrukciója valósul meg.

## 4.3 Kapcsolódó infrastruktúra fejlesztése

Ezen intézkedések keretében a város turisztikai attrakcióihoz kapcsolódó infrastrukturális fejlesztések megvalósítása történik.

* **KERESKEDELMI HELYSZÍNEK fejlesztése**

A város fő attrakciója, a gyógyfürdő főbejárata mellett található jelenlegi kereskedelmi egységek fejlesztése indokolt, magasabb színvonalú, egységes épületek, illetve rendezettebb elhelyezkedés biztosítása érdekében. Az így kialakított kereskedelmi egységekben kisebb üzletek (pl. ajándékbolt), kávézók, büfék elhelyezése lehetséges. Javasolt helyi kis- és középvállalkozások bevonása a fejlesztésbe és üzemeltetésbe.

* **A SZILFÁKALJA sétálóutcává tétele** a Gyógyfürdő és Egészségház/Főtér között

A Szilfákalja utca jelenleg egy négy sávos forgalmi út, mely keresztülmegy Hajdúszoboszló központján, elhaladva a gyógyhelyi terület mellett is. A forgalmas út nem méltó egy valódi gyógyhelyhez, akadályozza a turisztikai terület bővítését, zaja, forgalma zavarja a vendégeket. Az utca teljes / részleges / időszaki sétálóutcává alakítása javasolt. (Az átalakítás természetesen megfelelő közlekedésszervezési előkészítést igényel). A sétálóutca két oldalára butiksorok, éttermek települnének. Kis szökőkutakból álló, zenélő, modern szökőkútútvonal vezetne rajta végig.

* **KERÉKPÁROS BARÁT SZOLGÁLTATÁSOK fejlesztése**

A közlekedési kapcsolatok fejlesztése és a főbb attrakciók elérhetőségének javítása érdekében szükséges a kerékpár barát szolgáltatások fejlesztése. Ezen intézkedés keretében kerékpár tárolók kialakítása, kerékpárszerviz megvalósítása a fő cél.

## 4.4 Marketingkommunikációs tevékenység

* **Egységes TURISTA INFORMÁCIÓS RENDSZER kialakítása**

A városon belüli egységes tájékoztató rendszer már megvalósításra került. Ezen intézkedés keretében egységes arculatú tájékoztató táblák kihelyezését javasoljuk a főútvonalak mentén. 1, illetve 2 ún. „barna tábla” kihelyezése ajánlott az M3 autópálya, illetve az onnan Hajdúszoboszlóra vezető 4-es számú főútvonal mentén.

* **MARKETING EGYÜTTMŰKÖDÉS A HAJDÚSZOBOSZLÓI TURISZTIKAI NONPROFIT KFT.-VEL**

Partnerségben történő, permanens marketingtevékenységet illető szoros együttműködés a helyi TDM szervezet és a projektgazda között. A közös marketingtevékenység érinti a település arculatának újragondolását, online médiumokban indított új kampányokat, az offline nyomtatott hirdetéseket, reklámfényképek, kreatív anyagok, információs és PR anyagok elkészítését, továbbá TV és rádió-műsorokban, valamint belföldi kiállításokon való megjelenéseket egyaránt.

* **HELYI VÁLLALKOZÁSOK SZEMLÉLETFORMÁLÁSA**

A vendégbarát szolgáltatásfejlesztés érdekében fontos a Hajdúszoboszlón turistákat kiszolgáló vállalkozások orientációja, szakmai tréning keretében.

|  |  |  |
| --- | --- | --- |
| 1. **prioritás: Turisztikai attrakció- és szolgáltatásfejlesztés** | | |
| **A prioritás céljai** | **Intézkedés megnevezése és rövid ismertetése** | **A megvalósítás tervezett forrása** |
| Új, élményközpontú és közösségi vonzerőfejlesztés | A szabadtéri színpad korszerűsítése és fejlesztése | GINOP |
| Multifunkcionális csarnok és szabadtéri rendezvénytér kialakítása | Egyéb forrás |
| A Szent István Park gyógyparkká alakítása, megújítása | GINOP |
| A Bánomkerti erdő rekreációs parkerdővé alakítása | Egyéb forrás |
| A fürdő főbejáratának és a város emblematikus épületeinek speciális kivilágítása | Egyéb forrás |
| Kulturális tematikus útvonal kialakítása | Egyéb forrás |
| 1. **prioritás: Turistabarát környezet, vonzó városkép kialakítása** | | |
| **A prioritás céljai** | **Intézkedés megnevezése és rövid ismertetése** | **A megvalósítás tervezett forrása** |
| Turistabarát látogató infrastruktúra létrehozása | Parkosítás, zöld felület növelése | Egyéb forrás |
| 1. **prioritás: Kapcsolódó infrastruktúra fejlesztés** | | |
| **A prioritás céljai** | **Intézkedés megnevezése és rövid ismertetése** | **A megvalósítás tervezett forrása** |
| Közlekedési kapcsolatok átalakítása a turisztikai attrakciók és szolgáltatások településen belüli elérhetőségének javítása érdekében, illetve kereskedelemhez szükséges infrastruktúra fejlesztése | Kereskedelmi helyszínek fejlesztése | GINOP |
| A Szilfákalja sétáló utcává tétele | Egyéb forrás |
| Kerékpárkölcsönző rendszer, kerékpár tárolók kiépítése a kerékpáros turisztikai infrastruktúra bővítése érdekében | Egyéb forrás |
| 1. **prioritás: Marketingkommunikációs tevékenység** | | |
| **A prioritás céljai** | **Intézkedés megnevezése és rövid ismertetése** | **A megvalósítás tervezett forrása** |
| A gyógyhelyi desztinációban történő tájékozódás elősegítése, ill. szolgáltatók látogatóbarát szemléletének fejlesztése | Egységes turisztikai információs rendszer és marketing kialakítása | GINOP |
| Turisztikai vállalkozások szemléletformálása | Egyéb forrás |

# 5. Intézkedési terv

## 5.1 GINOP forrásból megvalósuló fejlesztések

Az intézkedések vonatkozásában elsőként azokat kívánjuk bemutatni részletesen, amelyek a GINOP forrásból kerülnek megvalósításra:

### 5.1.1 A szabadtéri színpad korszerűsítése és fejlesztése

|  |  |
| --- | --- |
| **Cél** | Hajdúszoboszló, mint komplex turisztikai desztináció létrehozásának érdekében az egészségturizmus mellett a kulturális turizmus hozzájárul a helyi turizmus időbeli koncentrációjának csökkentéséhez, a kínált szolgáltatások heterogenitásához. A főként egészségturisztikai céllal érkező turisták részére kiegészítő szolgáltatást kínálnak a kulturális attrakcióelemek, e mellett új célcsoport elérése is lehetővé válik. Az intézkedés célja a turisták visszatérési hajlandóságának és átlagos tartózkodási idejének növelése. |
| **Indoklás** | A projekt Hajdúszoboszló központjában, a gyógyhely akcióterületén valósulna meg. A szabadtéri színpad technikai színvonala, kényelme és szolgáltatásai már nem korszerűek, nem felelnek meg a látogatói követelményeknek, jelentősen kitett az időjárási viszonyoknak, a nézőtér és a színpad közötti területen a parkban sétálók zavarják az előadás nyugalmát körbe-kerítetlensége miatt. Ezek miatt új helyszínre szükséges telepíteni és meg kell növelni a szabadtéris színpad befogadó képességét. A jelenlegi színpad elbontását követően a helyszín alkalmassá válhat a turisztikai jelentőségű rendezvények megtartására.  A fejlesztés során a megfelelő technikai háttér, valamint az akadálymentes megközelítésre is kiemelt figyelmet fordítunk. |
| **Érintett célcsoport** | Egészségturisztikai motivációval érkezett vendégek  Kulturális érdeklődésű családok  Szórakozást kereső fiatalok |
| **A projekt időbeli ütemezése, feladatok meghatározása** | Jelenlegi szabadtéri színpad elbontása  Terület fogadóképessé tétele, területrendezés, fogadótér kialakítása.  Új, minden időjárási viszonyban kihasználható fedett, korszerű, 243,43 m2 színpad kiépítése, 1030 fős, három karéjos nézőtér megépítésével a kapcsolódó rendezvény infrastruktúrával, öltözőkkel, 4 +12 akadálymentes ülőhellyel, személyemelővel  Beépített hangtechnika telepítése  Öltöző helyiség kialakítása  Térburkolat megújítása, az OTÉK szerinti kötelező parkoló szám kialakításával (13db, ebből 4 akadálymentes), parkosítás  Színpad környezetének rendezése utcabútorok, virágtartók kihelyezése  *A projekt időbeli ütemezése:2017.I. félév – 2018.I. negyedév* |
| **A felelősök, együttműködő partnerek meghatározása** | Fő felelős: Hajdúszoboszló Város Önkormányzata  Lehetséges együttműködő partnerek:   * Érintett terület tulajdonosai * TDM szervezet * Művelődési Ház * VGN. Zrt |
| **A feladat megvalósításához szükséges forrásigény nagyságrendje, valamint ennek forrása** | Forrás: GINOP  Forrás nagysága: ~ 251 millió Ft |
| **A fejlesztés megvalósításának korlátai, kockázatai** | Területrendezés sikeressége |

### 5.1.2 A Szent István Park gyógyparkká alakítása, megújítása

|  |  |
| --- | --- |
| **Cél** | A jelenleg kihasználatlan, jó adottságú közterületen korszerű, kültéri eszközökkel ellátott gyógypark kialakítása. Elsődleges cél az érintett terület funkcióbővítése, amely által a turisták számára kínált szolgáltatások köre is bővül. |
| **Indoklás** | Trendként figyelhető meg az emberek egészségtudatosságának fokozott jelenléte. Az erősödő egészségtudatosság befolyással van a turisztikai célterületek kiválasztására és az utazás során tanúsított magatartásra is hatást gyakorol. A jelenség tapasztalt következményei a turizmusban a következők: az olyan desztinációkat, amelyekhez egészségre káros hatásokat asszociálnak a turisták, könnyebben el fogják kerülni. A szabadidő aktív eltöltése és az aktív turizmus népszerűsége erősödik. A gyógypark kialakításával egy olyan projektelem valósulna meg, amely egyrészről hozzájárul Hajdúszoboszló komplex turisztikai kínálatához, másrészről pedig figyelembe veszi a gyógyhely azon kritériumát, amely a környezeti feltételeket érintik. A park üzemeltetése nem humánerőforrás-igényes. |
| **Érintett célcsoport** | Egészségturisztikai motivációval érkezett vendégek  Egészségtudatos családok |
| **A projekt időbeli ütemezése, feladatok meghatározása** | Területrendezés, eszközbeszerzés beépítés, helyszíni telepítés  Növénytelepítés, egyes különleges növények különleges díszkivilágítása  Ivókút kialakítása  Játszótér áthelyezése és bővítése új játszótéri elemekkel  Szökőkút létesítése fény és hangeffektekkel  Kneipp taposó sétány kialakítása  66 parkoló fejlesztése, szintbe emelése  Kerékpár tároló és szervizpont kialakítása  Fogadótér kialakítása  Meditációs zóna kialakítása  Kerti bútorok kihelyezése  Sétányok, fogadóterek kialakítása  *A projekt időbeli ütemezése: 2017.I. félév- 2018. I. negyedév* |
| **A felelősök, együttműködő partnerek meghatározása** | Fő felelős: Hajdúszoboszló Város Önkormányzata  Együttműködő partnerek:   * helyi vállalkozások * VGN Zrt. * Hungarospa Zrt. * TDM szervezet |
| **A feladat megvalósításához szükséges forrásigény nagyságrendje, valamint ennek forrása** | Felhasználható forrás: GINOP  Forrásigény: ~ 450 millió Ft |
| **A fejlesztés megvalósításának korlátai, kockázatai** | A 4 sávos főút forgalma zavarja a gyógyparkban pihenni vágyó embereket. |

### 

### 5.1.3 Kereskedelmi helyszínek fejlesztése

|  |  |
| --- | --- |
| **Cél** | Az intézkedés célja a gyógyhely vendégbarát arculatának fejlesztése a kereskedelmi fejlesztések megvalósításával. Az egységes arculatú, városképbe illeszkedő, modern üzlethelyiségek a fürdő környezetében, közterületen kerülnek kialakításra. |
| **Indoklás** | Hajdúszoboszló kínálatához, arculatához illeszkedő ajándéktárgyak kereskedelméhez szükséges infrastruktúra, továbbá bolthelyiségek és vendéglátó egységek kialakítása szükséges a központi vonzerő, a fürdő közvetlen közelében. A jelenlegi üzleteknél magasabb színvonalú épületekre, rendezettebb elhelyezkedésre van szükség. Ezt az átfogó fejlesztés keretében, egységes arculattal valósulhat meg.  A tervezett kereskedelmi egységekben ajándékbolt, helyi terméket árusító üzlet, valamint büfék, kávézók, fagylaltozók kaphatnak helyet, mintegy 11 bolt összesen. A kisebb, 6,5 m2-es faházak a szezonban, illetve a téli ünnepekhez köthető időszakokban, a Gyógypark területén kialakításra kerülő 3 üzlethelyiség egész évben nyitva tart majd. Ezzel a helyi vállalkozások piacra jutási lehetőségei is jelentősen bővülnek. |
| **Érintett célcsoport** | A fürdő belföldi és külföldi vendégei  Helyi lakosság |
| **A projekt időbeli ütemezése, feladatok meghatározása** | Tervek elkészítése, üzlethelyiségek kialakítása, területrendezés.  8 db 6,5 m2-es pavilon, kereskedelmi, vendéglátó árusítási lehetőséggel, a Szabadtéri színpad közelében,  Egy nagyobb, kb. 40m2-es faház kialakítása 3 üzlethelyiséggel, amelyből két speciális Hajdúszoboszlói ajándék termékek árusításával foglalkozik, középen pedig egy információs pont és újság árus helyiség kialakításával, a Szent István Gyógypark területén  Üzletek bérbe adása  *Ütemezés: 2017. I. félévtől 2018. I. negyedév* |
| **A felelősök, együttműködő partnerek meghatározása** | Fő felelős: Hajdúszoboszló Város Önkormányzata  Együttműködő partnerek:   * TDM szervezet * helyi vállalkozások |
| **A feladat megvalósításához szükséges forrásigény nagyságrendje, valamint ennek forrása** | Forrás: GINOP  Forrás nagyságrendje ~ 50 millió Ft |
| **A fejlesztés megvalósításának korlátai, kockázatai** | A megvalósításhoz szükséges minden dokumentum, engedély időben történő beszerzése |

### 5.1.4 Egységes turisztikai információs rendszer és marketing kialakítása

|  |  |
| --- | --- |
| **Cél** | Permanens marketingkommunikációs szakmai együttműködés a Hajdúszoboszlói Turisztikai Nonprofit Kft-vel a helyi tematikus és speciális turisztikai kínálat piacon történő intenzív prezentálására, marketing kampányok kialakításában, további korszerű brand és unikális arculat építésében, a TDM szervezet koordinációja mellett.  A turisztikailag frekventált közlekedési főútvonalak mentén kiépített egységes arculatú, innovatív, a mai kor fogyasztóinak megfelelő informatív táblarendszer kialakítása. A barna táblák esti megvilágítást napelemes akkumulátorok is biztosíthatják. |
| **Indoklás** | A komplex, mégis egyedi arculattal rendelkező gyógyhelyi desztináció kialakításához elengedhetetlen a helyi, unikális értékekre építő, azokat egy jól strukturált, szakmailag kellőképpen átgondolt és felépített, stratégiai szempontokat szem előtt tartó marketingtevékenység megvalósítása. A naprakész, hiteles információnyújtás és egyéb marketingstratégiai folyamatokkal megvalósítható a bizalomépítés, a jól megkülönböztethető, attraktív gyógyhelyi brand építése, amely mint márkatermék garanciát prezentál, a turisták komfortérzete növekedhet, mindemellett versenyelőnyt is biztosíthat a településnek.  A látogatómenedzsment fontos eleme az interpretáció, amelynek számos eszköztára alkalmazható. A turisták tájékozódását segítő, egységes táblarendszer egyszerre több funkciót és célt szolgál: elhelyezésükkel orientáljuk az utazókat, ami különösen a vendégérkezés előtti ciklusban meghatározó. A gyógyhely népszerűsítését célzó, ún, barna táblákat javasolt az M3 autópálya, illetve az onnan Hajdúszoboszlóra vezető 4-es számú főútvonal mentén elhelyezni.  A táblarendszer kialakítása során a célcsoport igényeit is figyelembe kell venni, így a legfőbb küldőországok nyelve szerinti információkat szükséges közölni. |
| **Érintett célcsoport** | Külföldi vendégek és belföldi turisták |
| **A projekt időbeli ütemezése, feladatok meghatározása** | Marketingtevékenység a helyi TDM szervezet koordinálásával   * települési arculat modernizálása * online (elsősorban 35-60 éves korosztály elérése) és offline kampányok (elsősorban 60+ korosztályt célzó) * tematikus rövidfilmek készítése * TV és rádióműsorokban történő megjelenés * tematikus kínálatot bemutató fotódokumentáció * kiállításokon, fesztiválokon való megjelenés, kitelepülés   Infokommunikációs eszköztár kiszélesítése az utak mellett:   * 2 db. nagyméretű információs tábla elhelyezése   *A megvalósítás ütemezése: 2016. II. félévétől folyamatosan* |
| **A felelősök, együttműködő partnerek meghatározása** | Fő felelős: Hajdúszoboszló Város Önkormányzata  Együttműködő partnerek:   * Hungarospa * TDM * Közlekedési Hatóság |
| **A feladat megvalósításához szükséges forrásigény nagyságrendje, valamint ennek forrása** | Felhasználható forrás: GINOP  Forrás igény: ~60 millió Ft |
| **A fejlesztés megvalósításának korlátai, kockázatai** | * Egységes arculat elmaradása * Partnerek együttműködési hiánya |

## 5.2. Az egyéb forrásból megvalósuló fejlesztések

### 5.2.1. Multifunkcionális csarnok és szabadtéri rendezvénytér kialakítása

|  |  |
| --- | --- |
| **Cél** | A kulturális, művészeti, sport- és egyéb rendezvények és programok élményt nyújtanak a Hajdúszoboszlóra látogató vendégek számára. Az intézkedés célja, hogy a fenti rendezvények számára időjárástól függetlenül működtethető, nagy befogadóképességű rendezvény helyszín jöjjön létre. |
| **Indoklás** | A multifunkcionális csarnok, mint rendezvénytér alkalmas lenne a helyi művészek fellépése mellett olyan színházi, zenei előadások, konferenciák, kiállítások helyszínének is, amelyek a szabadtéri színpadon nem valósulhatnak meg. Az időjárástól függetlenül megtartott kulturális és sportesemények több generáció kikapcsolódását teszik lehetővé, az ifjúsági turizmus csoportjaitól kezdve a szenior réteget is megcélozza, továbbá élményt nyújt a családosok számára is. Ekképpen a helyszín hasznosítása és több funkcióval való ellátása valósulna meg.  A csarnok és a rendezvénytér helyszíneként a részben az önkormányzat tulajdonában levő Gábor Áron utcai terület a legalkalmasabb. Az új vonzerő megépülésével a turisták sétaútvonala kiterjesztésre kerül, új fejlesztési térség nyílik meg, valamint hosszabb távon egy turisztikai sétakörút is kialakulhat a Mátyás király út- Gábor Áron u. érintésével.  A csarnok tervezett befogadó képessége kb. 1500 fő, a szabadtéri rendezvénytér további 500-800 főt fogadhat be. |
| **Érintett célcsoport** | Egészségturisztikai motivációval érkezett vendégek  Kulturális érdeklődésű családok  Szórakozást kereső fiatalok  Sport iránt érdeklődők  MICE vendégek |
| **A projekt időbeli ütemezése, feladatok meghatározása** | Terület kijelölése, tulajdoni viszonyok rendezése  Csarnok építése, rendezvénytér kialakítása  Térburkolat, parkosítás  *A projekt időbeli ütemezése:2018.I. félév – 2019. II. félév* |
| **A felelősök, együttműködő partnerek meghatározása** | Fő felelős: Hajdúszoboszló Város Önkormányzata  Lehetséges együttműködő partnerek:   * Érintett terület tulajdonosai * TDM szervezet * Művelődési Ház * 4\*-os szállodák |
| **A feladat megvalósításához szükséges forrásigény nagyságrendje, valamint ennek forrása** | Forrás: egyéb forrás  Forrás nagysága: a pontos összeg a projekt végleges kereteinek meghatározása után kerül megállapításra |
| **A fejlesztés megvalósításának korlátai, kockázatai** | A multifunkcionális csarnok megvalósítását nem támogatják. |

### 5.2.2. Kerékpáros barát szolgáltatások fejlesztése

|  |  |
| --- | --- |
| **Cél** | Az intézkedés célja a gyógyhelyen a kerékpáros turizmus célcsoportjainak kiszolgálása a kapcsolódó infrastruktúra fejlesztésével. |
| **Indoklás** | Hajdúszoboszló területén jók az adottságok a kerékpáros turizmushoz, ám ezzel egyidejűleg a kapcsolódó infrastruktúra hiányosságokat mutat. A gyógyhelyen egyre több kerékpáros turista fordul meg, akik ugyancsak fizető vendégként vannak jelen, mint más turisztikai termék által képviselt célcsoport. Számukra, amennyiben lehetővé válik a kerékpárjukkal való könnyebb közlekedés és a kerékpárok tárolása, visszatérő vendégekké válhatnak.  Másik kiemelt indok a lassú turizmus terjedése, amelynek lényege a következő: „olyan utazás, amelynek során a desztinációt körülvevő területet is felfedezik az oda utazók, általában gyalogosan, vagy kerékpárral, bár más közlekedési eszközt is használhatnak. A lassú utazáson részt vevők utazásuk során nagyobb mértékű kölcsönhatásban vannak a körülöttük lévő emberekkel, a helyekkel, a kultúrával, az ételekkel, a kulturális/helyi örökségekkel és a környezettel, mint egyébként más turisták”.  A kerékpáros turisták által felkeresett terület jóval nagyobb, mint a gyalogos turisták által bejárt rész. Az intézkedéssel növelni tudjuk a turisták által felkeresett városmagot, növeljük a költést, adott esetben a tartózkodási időt is. |
| **Érintett célcsoport** | Kerékpáros turisták  Aktív családok  Fiatalok |
| **A projekt időbeli ütemezése, feladatok meghatározása** | Kerékpár tárolók és szerviz kialakítása + marketing (kerékpáros térképek)  *Ütemezés: 2018. I.-II. félév* |
| **A felelősök, együttműködő partnerek meghatározása** | Fő felelős: Hajdúszoboszló Város Önkormányzata  Együttműködő partnerek:   * TDM * Szálláshelyek és vendéglátó-egységek |
| **A feladat megvalósításához szükséges forrásigény nagyságrendje, valamint ennek forrása** | Forrás: GINOP  Forrás nagyságrendje ~ 50-80 millió Ft |
| **A fejlesztés megvalósításának korlátai, kockázatai** | Partnerség hiánya, területrendezés hiánya |

### 5.2.3 A Szilfákalja sétáló utcává tétele

|  |  |
| --- | --- |
| **Cél** | Az intézkedés célja a gyógyhely gyalogos turistaövezetének kibővítése, a gépkocsi forgalom, és az abból származó negatív környezeti hatások csökkentése. |
| **Indoklás** | A Szilfákalja utca jelenleg egy négy sávos forgalmi út, mely keresztülmegy Hajdúszoboszló központján, elhaladva a gyógyhelyi terület mellett is. A forgalmas út nem méltó egy valódi gyógyhelyhez, akadályozza a turisztikai terület bővítését, zaja, forgalma zavarja a vendégeket. Az utca teljes / részleges / időszaki sétálóutcává alakítása javasolt.  Az átalakítás természetesen megfelelő közlekedésszervezési előkészítést igényel.  A sétálóutca két oldalára butiksorok, éttermek települnének. Kis szökőkutakból álló, zenélő, modern szökőkútútvonal vezetne rajta végig. |
| **Érintett célcsoport** | A fürdő belföldi és külföldi vendégei  Helyi lakosság |
| **A projekt időbeli ütemezése, feladatok meghatározása** | Új térburkolat, új útszakaszok kijelölése  Parkosítás, utcabútorok beszerzése, kihelyezése  *Ütemezés: A közlekedésszervezési munkák elvégzését követően* |
| **A felelősök, együttműködő partnerek meghatározása** | Fő felelős: Hajdúszoboszló Város Önkormányzata  Együttműködő partnerek:   * Közlekedési Hatóság |
| **A feladat megvalósításához szükséges forrásigény nagyságrendje, valamint ennek forrása** | Forrás: egyéb forrás  Forrás nagyságrendje ~ 300-800 millió Ft (A közlekedésszervezési vizsgálatoktól függően) |
| **A fejlesztés megvalósításának korlátai, kockázatai** | A megvalósításhoz szükséges minden dokumentum, engedély időben történő beszerzése |

### 5.2.4. Turisztikai vállalkozások szemléletformálása

|  |  |
| --- | --- |
| **Cél** | A fenntartható és versenyképes turizmus egyik alapfeltétele, sikerének záloga, a turisztikai és egyéb helyi szolgáltatók, a település lakosainak szemléletbeli és szakmai felkészültsége, képzése és hozzáállása is. Ezek nélkül, vagyis a turizmus szereplőinek azonos turisztikai szemlélete, folyamatos szellemi és gyakorlati fejlődése nélkül a turizmus nem lehet versenyképes, jövedelmező ágazat hosszútávon. |
| **Indoklás** | A gyógyhely általános fejlesztése mellett elengedhetetlen a turisztikai ágazatban dolgozók szemléletének pozitív formálása, a munkatársak képzése, oktatása.  A szektorban dolgozók felkészültségét illetően tapasztalhatók hiányosságok mind szakmai tudás mind pedig hozzáállás, vendégfogadás vonatkozásában. A szemléletformálás keretében a programban résztvevők megismerhetik a legfrissebb piaci trendeket, a marketingszemléletű szolgáltatásnyújtás alapjait, a célcsoportok elvárásait. |
| **Érintett célcsoport** | Helyi vállalkozók, turisztikai munkavállalók, a fürdő dolgozói |
| **A projekt időbeli ütemezése, feladatok meghatározása** | A tanfolyami tematika összeállítása, a tanfolyamok megszervezése  *A megvalósítás ütemezése: 2016. II. félévétől folyamatosan* |
| **A felelősök, együttműködő partnerek meghatározása** | Fő felelős: Hajdúszoboszló Város Önkormányzata  Együttműködő partnerek:   * TDM * Hungarospa * Oktatási intézmények |
| **A feladat megvalósításához szükséges forrásigény nagyságrendje, valamint ennek forrása** | Forrás: egyéb forrás  Forrás nagyságrendje ~ 5 millió Ft |
| **A fejlesztés megvalósításának korlátai, kockázatai** | - alacsony részvételi hajlandóság a képzéseken  - magas, releváns szaktudással rendelkező oktatók, trénerek állandó elérése |

**Gazdaságélénkítő hatás**

**A kkv-kkal való együttműködésre gyakorolt hatás**

A szabadtéri korszerűsített, fedett színpad környezetében 8 pavilon kerül kialakításra, amely a főszezonban KKV-k számára üzleti lehetőséget biztosít. A vállalkozások akár gasztronómiai, akár helyi termékeiket, egyéb árucikkeket is árusíthatnák a vendégek számára. A projektgazda számukra a szükséges alapinfrastruktúrát biztosítja.

A Gyógyparkban elhelyezésre kerülő újabb 3 pavilon, még 3 KKV számára nyújt üzleti lehetőséget. Itt elsősorban gyógyhelyspecifikus ajándéktárgyak árusítását tervezzük, továbbá itt kap helyet egy információs pont is.

Az egységes arculatú, városképbe illeszkedő, modern üzlethelyiségek a fürdő környezetében, közterületen kerülnek kialakításra. Ezzel a helyi vállalkozások piacra jutási lehetőségei is jelentősen bővülnek.

**A fejlesztés hatása a helyi foglalkoztatásra közvetlen és közvetett módon:**

A GINOP forrásainak megvalósításával tervezett projektben az üzemeltetést a Hajdúszoboszlói Városgazdálkodási Nonprofit Zrt. fogja végezni, így a projektgazdánál közvetlen munkahelyteremtés nem valósul meg. Az üzemeltető vállalja 2 parkfenntartó, 2 takarító és 1 fő gondok alkalmazását, akik ellátják a Gyógy Park kert és közterület gondozási munkálatait, továbbá a Szabadtéri színpad rendben tartását.

Közvetett módon a projekt megvalósítását követően 11 vállalkozás bevonására kerül sor a 11 fő munkahelyteremtésével főszezonban.

A fejlesztések közvetett módon ugyancsak érintik a helyi foglalkoztatottságot olyan tekintetben is, hogy a várható látogatóforgalom fellendülésének köszönhetően, ezáltal a szálláshelyek predesztinálható vendégforgalmának emelkedésével, a kereskedelmi és egyéb magán-szálláshelyek rentábilisabb, biztonságosabb működése, ezáltal munkahely megtartó erejük, esetlegesen további új állásokra mutató igényük jelentkezhet és valósulhat meg a jövőben.

|  |  |  |  |  |
| --- | --- | --- | --- | --- |
|  | Kiinduló érték | Fenntartás  1. év | Fenntartás  5. év | Forrás |
| Közvetlenül teremtett munkahelyek száma  férfi/nő (fő) | 0/0 | 0/0 | 0/0 | Önkormányzat saját felmérése |
| Közvetve teremtett munkahelyek száma  férfi/nő (fő) | 0/0 | 3/2 | 3/2 | Önkormányzat saját felmérése |

15. ábra A GINOP forrásaival megvalósuló fejlesztések hatása a munkahelyteremtés vonatkozásában

*forrás: saját szerkesztés*

**A fejlesztés hatása a környezetében levő gazdasági szereplőkre, különösen a projektben részt nem vevő vállalkozásokra**

A fejlesztés várhatóan ugyancsak pozitív hatását érezteti majd a projekt környezetében lévő –abban közvetlenül részt nem vevő vállalkozások -gazdasági szereplők vonatkozásában is, hiszen a helyi kiskereskedelmi egységek, vendéglátó-helyek forgalma emelkedő tendenciát realizálhat, a szálláshelyek vendégforgalma fellendülhet, hiszen a gazdagabb turisztikai kínálati paletta akár magasabb átlagos tartózkodási időt is generálhat a helyi turisták esetében. Várhatóan a kerékpáros forgalom is élénkülni fog a településen, így a szálláshelyeken működő kerékpárkölcsönzők forgalma is jelentősen fellendülhet. A fejlesztéseknek köszönhetően tovább növekszik a településen az idegenforgalmi adó mértéke, amelyet az Önkormányzat újabb turisztikai fejlesztésekbe forgathat vissza. A településen a közel jövőben megvalósuló fejlesztések újabb célcsoportok megjelenését és növekvő keresletét is jelenti majd.

# 6. A célok megvalósulását mérő indikátorok

|  |  |  |  |  |  |
| --- | --- | --- | --- | --- | --- |
| **Indikátor megnevezése** | **Kiindulási érték** | **Időszak** | **Tervezett célérték** | **Időszak** | **Forrás** |
| Vendégek száma a településen(fő) | 305.347 | 2014 | 351.149 | 2020 | KSH |
| Vendégéjszakák száma (véj) | 1.063.721 | 2014 | 1.223.279 | 2020 | KSH |
| Tartózkodási idő (nap) | 3,5 | 2014 | 4 | 2020 | KSH |
| Kapacitás-kihasználtság (szoba) | 42,8 | 2014 | 49,22 | 2020 | KSH |
| Egy vendégéjszakára jutó bruttó szállásdíj (Ft) | 4445 | 2014 | 5112 | 2020 | KSH |
| 1 szoba 1 működési napjára jutó szállásdíj (REVPAR) (Ft) | 4062 | 2014 | 4874 | 2020 | KSH |
| A település idegenforgalmi adóból származó éves bevétele (eFt) | 367.122 | 2014 | 422.190 | 2020 | Önkor-mányzat |

16. ábra Indikátor összegző tábla

*Forrás: Saját szerkesztés*

**Az egyes indikátorok mérési módszertanának ismertetése**

1. A KSH adatai alapján a kereskedelmi és az egyéb magánszálláshelyeken regisztrált vendégek száma 2014-ben összesen 305.347 fő volt. A kiinduló, 2014-es számértékhez képest a 2020-ra prognosztizált adat saját becslés alapján alakult ki. A tervezési időszak végére nagyjából 15%-os növekedéssel számoltunk az adott indikátor vonatkozásában. A prognosztizált növekedés természetesen elsődlegesen a megvalósuló új attrakcióknak, turisztikai szolgáltatásbővítésnek tulajdonítható.
2. A vendégéjszakák számának vonatkozásában a kereskedelmi szálláshelyek valamint az egyéb magánszálláshelyek számának összességét vizsgáltuk. A 2014. éves adatot a KSH Tájékoztatási adatbázisa szolgáltatta. A növekedés, az előzőekhez hasonlóan nagyjából 15%-osra becsülhető. A prognosztizált érték megvalósulását elősegítheti a fejlesztések hatására megnövő vállalkozó kedv, a magánszálláshelyeket működtető egységek számának növekedése.
3. A tartózkodási időt napokban mérő indikátor 2014-es értékét a KSH Tájékoztatási Adatbázis szolgáltatta. A 2020-ra prognosztizált adat 20%-os becsült növekedést mutat. A becsült érték a megvalósuló új turisztikai attrakciók, a komplex turisztikai termékek meglétén alapszik a desztinációban. A több korcsoport és célcsoport igényeit együttesen kielégítő új szolgáltatások megnövelhetik a tartózkodási idő mértékét mind a belföldi, mind pedig a külföldi vendégek vonatkozásában.
4. A kapacitás-kihasználtsági mutató a kereskedelmi szálláshelyek szobáinak kihasználtságát mutatja, mely 2014-es kiinduló értékét a Központi Statisztikai Hivatal Tájékoztatási Adatbázisa közölte. A prognosztizált 2020-as érték nagyjából 15%-os növekedést indikál. A megvalósuló attrakciók új célcsoportokat érhetnek el, a meglévő vendégkör pedig ugyancsak permanensen tovább növekedhet, így a kihasznált szobák száma mindenképpen növekedhet a szálláshelyek vonatkozásában.
5. Az egy vendégéjszakára jutó bruttó szállásdíj a településen működő kereskedelmi szálláshelyek egy vendégéjszakára és egy vendégre kikalkulált összesített szállásdíj bevételét mutatja. A kiinduló 2014-es adatot a KSH Tájékoztatási Adatbázisa szolgáltatta. A 2020-ra prognosztizált érték 15%-os növekedést indikál, mely köszönhető a kiszélesedő turisztikai palettának, a települési imázs megerősödésének, valamint a turisztikai és egyéb kiegészítő szolgáltatások minőségbeli szignifikáns emelkedésének.
6. A REVPAR mutató, az adott napon kiadható, rendelkezésre álló szobák közül, az egy adott szobára jutó szállásdíj értékét indikálja. A kiinduló 2014-es értéket a KSH adatbázisa szolgáltatta. A prognosztizált érték 20%-os várható növekedést mutat, melyet előidézhet és sikeresen eredményezhet a Stratégiában foglalt megvalósuló jelentős fejlesztések, új attrakciók és a település egészének imázs-erősödése, megítélése bel –és külföldön egyaránt.
7. Az IFA bevételeket mutató indikátor az éves, idegenforgalmi szektorból származó önkormányzati bevételeket mutatja. A feltüntetett értékek az állami kiegészítés nélkül értendő adatok. A 2014-es kiinduló adatot Hajdúszoboszló Város Önkormányzata szolgáltatta. 2020-ra 15%-os növekedést prognosztizáltunk. A becsült növekedést a turisztikai paletta kiszélesedésére, a fejlesztések hatására is megerősödő, turisztikai szektorban megvalósuló vállalkozói kedvre, valamint az egyre bővülő turistaszámra alapoztuk.

**Tervezett látogatószám, kötelező indikátor**

1. A településen jelenleg a Hungarospa Hajdúszoboszló Fürdő rendelkezik állandó belépőjegyes rendszerrel, ezáltal pontosan mérhető látogatószámmal (jelenleg értékesített napi fürdő belépőjegyek száma: 1 691 021 db, 2015-ben). Az új fejlesztések tekintetében, a pályázati előírásoknak megfelelően, a javasolt látogatószámot illető méréseket, a települési önkormányzat végzi majd el minden év májusában kétszer (2 napon, 1 hétvége + 1 hétköznap), amelyből adódik majd az egész évre kivetített becsült látogatószám.

A GINOP forrásai felhasználásával megvalósítandó fejlesztések kapcsán az alábbi hatások várhatók

**Várható látogatószám alakulása az ötéves fenntartási időszak során kumuláltan:**

|  |  |  |  |  |  |  |
| --- | --- | --- | --- | --- | --- | --- |
|  | Jelenleg mért adat | 1. év | 2. év | 3. év | 4. év | 5. év |
| Fürdő belépők száma (fő) | 1691021 | 1701021 | 1701021 | 1701021 | 1701021 | 1701021 |

17. ábra A GINOP forrásaival megvalósuló fejlesztések hatása a látogatók vonatkozásában

Forrás: saját szerkesztés

# MELLÉKLETEK

## 1. számú melléklet: A Hungarospa Hajdúszoboszló pozícionálása



2016. június

**Bevezetés**

A **Hungarospa Hajdúszoboszló** pozícionálása során először a létesítmény történetét mutatjuk be. 1925. október 25-én némileg váratlan eseményként, a szénhidrogén kutatások nyomán 1091 méter mélységből földgáz társaságában felszínre tört az a különleges, **73 oC-os víz**, amelynek gyógyhatása rövidesen bebizonyosodott. Pávai Vajna Ferenc volt az a tudós geológus, akit a hajdúszoboszlói hévíz atyjának neveznek.

Dr. Bodnár János, a Debreceni Orvostudományi Egyetem Orvos Vegytani Intézetének igazgatója így írt a szoboszlói vízről: "Analysisünk szerint a hajdúszoboszlói mélyfúrásból eredő víz **alkalikus-jódos-brómos-konyhasós hévíznek minősítendő**. Egybevetve a chémiai analysis adatait a víz igen magas hőmérsékletével kimondható, hogy a maga nemében egyedülállónak tekinthető, hozzá hasonló összetételű és hőmérsékletű víz - a rendelkezésünkre álló analysisek alapján - nem ismeretes." A hajdúszoboszlói víz Konyhasótartalmánál fogva körülbelül ötszörösen hígított tengervíznek tekinthető, de a tengervíztől eltér csekély magnézium, calcium és jelentékeny hydrocarbonat tartalmánál fogva. Ennek dacára éppoly joggal használható úgy a gyógyításra, üdülésre, mint bármely más olyan tengeri fürdő, mely vizének hígítottságánál fogva hasonló töménységű.

A kutatásokat követően, a kutatók szakvéleményeinek köszönhetően, 1927. július 26-án megnyílt a fövényfürdő. Hajdúszoboszló városvezetése rendkívül elkötelezett a fürdő iránt, így az elmúlt évtizedek során időről időre megújulhatott, a kor igényeinek megfelelően fejlődhetett.

A gazdasági-politikai átalakulás idején - 1991-ben - részvénytársasággá alakította fürdőjét az önkormányzat, amely azóta is többségi tulajdonosa. 1992-ben átadták az Árpád Uszodát, a  kilencvenes évek derekán megkezdődött az ásványvíz-palackozás, megnyílt a cég saját utazási irodája és saját kempinget építettek. 1996-tól napjainkig egy hatalmas megújulási folyamat zajlott le a Hajdúszoboszlói Gyógyfürdőben, ugyanis ekkor indította el a cég menedzsmentje és a tulajdonos Hajdúszoboszlói Önkormányzat eredetileg 8 évre tervezett fejlesztési programját: **1996-ban megnyitotta kapuit a fürdő gyógyszanatóriuma** a Hotel Thermál Terápia, melyhez hamarosan saját kis fürdőépületet emeltek. A Délibáb és a Silver Hotelben egy-egy új terápia üzemeltetését vette át a fürdő, melyek a gyógykezelések további bővítését tették lehetővé. 1998 karácsonyán elkészült az új, modern termálfürdő-épület. **Phare támogatással 2000-ben** Magyarországon elsőként létesült vizi szórakoztató központ, az **Aquapark.**  Ezt követően a **Széchenyi terv** jóvoltából egy 2,5 milliárdos beruház zajlott le 2001-2002 évben, melynek során teljesen **megújult a strand, bővült az Aquapark**, a kádfürdő épületének emeleti részén **új kezelőhelyiség**eket alakítottak ki, ezzel bővítve gyógykapacitást, az uszodában **új tanmedence, gyógymedencék és szauna** létesült, végül 2002 őszére megszépült a termálfürdő csarnoka. 2003 őszén több, mint egymilliárd forint értékű beruházás kezdődött meg a József Attila utcai Hotel Termál Terápia és környezetének fejlesztésére. **2005 július végén** megnyithatta kapuját az újjá varázsolt **háromcsillagos Hungarospa Thermal Hotel**. **2004-ben** több mint ezer négyzetméteres, modern gépsorokkal felszerelt **új ásványvíz palackozóüzem** létesült. A beruházás értéke 150 millió forint volt**. 2008. júniusában indult el Hajdúszoboszló történetének legnagyobb turisztikai beruházása, az Aqua-Palace fedett élményfürdő kivitelezése**. A 4,8 milliárd forint összértékű kiemelt projekt 2,25 milliárd forint európai uniós támogatással valósult meg. Az új létesítmény legfontosabb célja a szolgáltatás-kínálat további bővítése,  illetve a nyári szezon meghosszabbítása.  Az Aqua-Palace 15 ezer négyzetméter alapterületen, 1600 négyzetméter vízfelülettel, egyszerre 1000 fő befogadására  alkalmas, ahol minden  korosztály megtalálja  a számára megfelelő szórakozási, kikapcsolódási formát az egészen pici gyermekektől kezdve, a fiatal, sportkedvelő felnőtteken keresztül, az idősebb korosztály is. **2014-ben megújult és egy új szárnnyal bővült a gyógyfürdő termálcsarnoka**. Extrém zónával bővült az Aquapark, ahol 6 új óriáscsúszda és mászófal létesült.

1. **A Hungarospa Hajdúszoboszló helyzetének értékelése**
   1. **A meglévő saját szolgáltatások, ezen belül a balneológiai és egyéb egészségügyi szolgáltatások, kiegészítő terápiák**

Analízisek alapján megállapítást nyert, hogy a hajdúszoboszlói termálvíz  jódos, brómos, konyhasós, hidrogénkarbonátos. A vizsgálatok kimutatták, hogy a víz, tartalmaz bitument és ehhez kötődő ösztrogént, továbbá különböző nyomelemeket: titán, vanádium, réz, cink, ezüst, stroncium, bárium és ólom formájában.

**A gyógyfürdőben minden hidroterápiás kezelés gyógyvízzel történik.**

**A gyógyfürdő legfontosabb kezelései a következők:**

* Súlyfürdőkezelés
* Víz alatti sugármasszázs
* Szénsavas fürdő
* Víz alatti gyógytorna
* Masszázsok és gyógytorna
* Elektroterápia, ultrahang terápia, fényterápia
* galván kezelés: gyógyszerek szervezetbe juttatása iontoforesisek formájában
* hydrogalván kezelések
* impulzus áram kezelések (TENS, diadinamikus áram)
* magnoterápia
* ultrahang
* infravörös fény kezelések
* soft lézer kezelés
* Ivókúrák és inhaláció
* Pávai Vajna ásványvíz
* Mofetta
* **Az OEP által támogatott gyógykezelések a következők**:
* termál gyógymedence
* kádfürdő
* iszappakolás
* súlyfürdő
* szénsavas fürdő
* orvosi masszázs
* vízalatti sugármasszázs
* vízalatti csoportos gyógytorna
* komplex gyógyfürdő ellátás

**Az OEP által támogatott gyógykezeléseket érvényes biztosítási kártyával rendelkezők  évente kétszer vehetik igénybe. Egy kúrában 4 féle gyógykezelés vehető igénybe, a kúra  kezelésenként legfeljebb 15 darabot tartalmazhat. Fontos tudni, hogy a gyógyfürdő alkalmazásának vannak ellenjavallatai:**

Nem látogathatják a gyógyfürdőt azok, akik heveny gyulladásos, rákos, rosszindulatú daganatos megbetegedésben, keringési elégtelenségben, súlyos vérnyomás elégtelenségben, gümőkóros megbetegedésben, súlyos központi idegrendszeri megbetegedésben vagy fertőző bőrbetegségben szenvednek.

**Árképzés:**

A **gyógyfürdő fürdőszolgáltatások** árjegyzékében számos korcsoport számára kialakított jegyek és bérletek elérhetőek. Kedvezményes fürdőbelépő biztosított gyerekek, diákok és nyugdíjasok számára. Napi kétszeri belépésre jogosító belépők elérhetőek ugyancsak több korosztályra lebontva. Bérletek tekintetében 7 napos bérletetek állnak rendelkezésre minden korosztály számára. A következő táblázat a legfontosabb tételeket szemlélteti:

|  |  |  |
| --- | --- | --- |
| Belépőjegyek / bérletek | 01.01.-06.30. és 09.01.-12.31. | 07.01.-08.31. |
| Fürdőbelépő | 1.900 Ft | 2.300 Ft |
| Gyerek/diák/nyugdíjas belépő | 1.600 Ft | 2.000 Ft |
| Napi kétszeri felnőtt belépő | 2.600 Ft | 3.000 Ft |
| Kedvezményes napi kétszeri belépő | 2.000 Ft | 2.400 Ft |
| Kádfürdő | 1.900 Ft | 2.300 Ft |
| Kedvezményes kádfürdő | 1.600 Ft | 2.000 Ft |
| 7 napos felnőtt bérlet | 11.400 Ft | 13.800 Ft |
| 7 napos kedvezményes bérlet | 9.600 Ft | 12.000 Ft |

18. ábra Hungarospa Hajdúszoboszló –gyógyfürdő árképzés

forrás: <http://www.hungarospa.hu/hu/Araink/Gyogyfurdo-furdoszolgaltatasok-arjegyzek>

**Erzsébet kártyával kedvezményesen** vehetők igénybe bizonyos szolgáltatások, így a napi és a 16 óra utáni fürdőbelépők, valamint a szauna és a **mofetta** szolgáltatások.

Az egyéb szolgáltatások tekintetében szauna jegy és szauna bérlet, szolárium jegyek és több alkalmas bérletek, emellett lepedő kölcsönzés, fürdőruha, értékmegőrző, pihenőágy és kulcsjegy is elérhető külön díjszabással.

A **gyógyfürdő** **gyógyszolgáltatásai** árjegyzékében az **OEP által finanszírozott kezelések** térítési díjai szerepelnek széleskörűen. A gyógyfürdő **számos gyógyászati kezeléscsomag**ot biztosít gyógyulni vágyó vendégei számára, **kombinált kezelések** igénybevétele biztosított kedvezményes árakon.

|  |  |  |
| --- | --- | --- |
| Megnevezés | 01.01.-06.30. és 09.01.-12.31. | 07.01.-08.31. |
| Kedvezményes gyógyászati kezeléscsomag napi 4 db (hétköznapokon) | 1.300 Ft /nap | 1.500 Ft /nap |
| Kedvezményes gyógyászati kezeléscsomag napi 4 db (szombaton) | 1.900 Ft/ nap | 1.900 Ft/ nap |
| Komplex fürdőgyógyászati ellátás (hétköznapokon) | 1.300 Ft/ nap | 1.500 Ft/ nap |
| 5 kezelésből álló széndioxid kabin | 3.000 Ft | 3.000 Ft |
| 5 kezelésből álló elektroterápiás csomag | 3.000 Ft | 3.000 Ft |
| 10 kezelésből álló elektroterápiás csomag | 5.000 Ft | 5.000 Ft |
| 20 kezelésből álló elektroterápiás csomag | 9.000 Ft | 9.000 Ft |

19. ábra Hungarospa Hajdúszoboszló –gyógyászati kezeléscsomagok díjszabása

forrás: <http://www.hungarospa.hu/Araink/Gyogyfurdo-gyogyszolgaltatasok-arjegyzek>

**Törzsvendégek  részére a 3. kúrától  kezdve a csomag árából 10% kedvezmény**t biztosít a fürdő. A szakorvos által felírt valamennyi gyógykezelés igénybevételekor a fürdő kedvezményes áron kínálja a napi 4 db kezelést tartalmazó speciális csomagját. A kezelőlappal rendelkező vendégek hétvégén 20% kedvezménnyel vehetik igénybe az Aqua-Palace élményfürdőt.

Az **OEP támogatás nélkül igénybevett gyógykezelések, gyógyszolgáltatások** díjszabása ugyancsak minden tételre vonatkozóan, széleskörűen elérhető a fürdő honlapján (<http://www.hungarospa.hu/Araink/Gyogyfurdo-gyogyszolgaltatasok-arjegyzek>)

Az említett szolgáltatásokon túl, további **speciális, egyedi díjszabással bíró Terápiák** állnak rendelkezésre, amelyek különböző díjszabással tartalmazzák az egyes specifikus kezeléseket, masszázsokat, egyéb testkezeléseket. Ezen terápiák: Silver Terápia, Délibáb terápia, Aurum Terápia, Viktória Terápia, Rudolf Terápia.

* 1. **A fürdő egyedi adottsága és azokra épülő szolgáltatásai, ami megkülönbözteti közvetlen versenytársaitól**

A Hungarospa Hajdúszoboszló nem csak hazai viszonylatban, de nemzetközileg is méltán ismert és elismert, magas presztízsű komplexum, gyógyfürdője kiemelkedő népszerűségnek örvend. A komplex létesítmény **Európa legnagyobb fürdőkomplexuma**.

Hajdúszoboszló turisztikai kínálatának legfontosabb eleme egyértelműen a fürdő. A hajdúszoboszlói fürdő **vendégforgalma kiemelkedő a hazai turisztikai attrakciók között, évente közel 1.400.000 látogatót fogad**.

A fürdő **gyógyászati kapacitása jelentős, a nagyközönség számára is elérhető, valamint az orvos társadalom körében is ismert kutatások támasztják alá a gyógyvíz jótékony hatását**.

A hajdúszoboszlói komplexumban történő gyógyászati ellátás **közel 90 éves gyógyászati tapasztalat**ra épül.

A Hajdúszoboszlói gyógyfürdőben **több, mint negyven féle kezelés** áll a betegek rendelkezésére. A **különböző gyógykezelések kombinálva** a leghatékonyabbak. Többek között masszázst, iszapkezelést, súlyfürdőt, víz alatti masszázst, víz alatti gyógytornát, különböző elektroterápiás kezeléseket és a **legmodernebb szoft lézer kezelés**t is alkalmaznak. Napjainkban a hangsúly a komplex fizioterápiás kezelésen van, tehát a fürdőkúrát egyéb eljárásokkal, pl. gyógytornával, mechanoterápiával, elektroterápiával egészítik ki a fürdőben.

A hajdúszoboszlói **gyógyvíz összetételének (kiemelkedő a jód tartalma) és egyediségének köszönhetően az összes gyógykúra alapja**, mely a fürdőzés által is hatást gyakorol a betegek állapotára. Az **alkalmazott fürdőkúra az egyéb kezelésekkel együtt a fürdőváros klímájának és hangulatának köszönhetően már évtizedek óta sikeres**.

A **fürdő reumatológusai az orvos igazgató vezetése mellett látják el a létesítmény vendégeit, betegeit**.

**A gyógyfürdő szolgáltatásait mozgássérült vendégek is igénybe tudják venni.** A betegek medencébe történő beemelését egy **korszerű emelő szerkezet**tel meg tudják oldani.

**2014-ben megújult a Gyógyfürdő termálcsarnoka**. A csarnok  modern üvegszerkezetet kapott, a falicsempék exkluzív burkolatán a természet színei tükröződnek vissza, mely segíti az ellazulást. A gyógyfürdő csarnokában **három fedett 32, 36, 38 C hőfokú gyógyvizes medence**található. A fürdőzők kényelmét szolgálja egy új galéria rész kialakítása a csarnokban, valamint  a pihenőrész kibővítése a földszinten, ahol teázó működik és ahonnan  ragyogó kilátás nyílik a strandfürdőre.  A lapos-tetős bővítmény tetején napozóterasz lett  kialakítva.



20. ábra Gyógyfürdő -Hajdúszoboszló Hungarospa

forrás: <http://www.hungarospa.hu/Gyogyfurdo/Gyogyfurdo>

A **négy nyitott gyógyvizes medencében,** **különböző attrakciók** segítségével üdülhetnek fel a fürdőzők.  A nyitott medencéket körülölelik a tágas közlekedő folyosók.

A gyógyfürdő **földszinti részén három orvosi rendelő, gyógytornaterem, valamint tangentor kezelőhelyiségek** találhatók. A bejárattal szembeni folyosón, **könnyed megközelítéssel, szaunát, súlyfürdőt, iszappakolást, kádas fürdő**t vehetnek igénybe a betegek. A kádfolyósó feletti **emeleti rész** kifejezetten **fókuszál az Aqua-Sol szálloda vendégeire**, akik ezen a szinten **külön kezelőhelyiségeket vehetnek igénybe.**

2011-ben a gyógyászati kezelések száma alapján naponta átlagosan 600 beteg ellátása történt meg.

A gyógyvíz ereje és egyéb gyógytényezők együttes hatása eredményezi, hogy időről időre ezrek lelnek nálunk gyógyulásra a hajdúszoboszlói fürdőben.  **A jódos, brómos, konyhasós gyógyvíz** elsősorban reumatikus betegségek gyógyítására alkalmas. Az **idült mozgásszervi betegségeknél, kopásos, degeneratív betegségeknél a tapasztalatok szerint az orvos előírásait betartók több, mint 90 százaléka szépen javul.**

A **szoboszlói fürdőkúra** hatása sebészeti, idegi, bőrgyógyászati eredetű megbetegedések (ekcéma, pikkelysömör ) kezelése során is észlelhető. Ortopédiai műtéteken átesett betegek rendszeresen látogatják a fürdőt utókezelés céljából.

A település gyógyvize jó hatású nőgyógyászati gyulladások esetén is. **Meddő nők** két-háromszor megismételt kúrák után **gyakran számoltak be fogamzásról, amelynek magyarázata, hogy a vízben bitumenhez kötődve ösztrogén is található.** A mesterségesen előállított **mofetta** ugyancsak egyedi vonzerő és szolgáltatás a gyógyászat területén.

**A gyógyfürdőben alkalmazott fürdőkúra számos egyéb gyógyító hatást fejt ki, így a következő betegségek esetén alkalmazható:**

* Idült ízületi gyulladások
* Degeneratív ízületi elváltozások
* A gerinc különféle idült gyulladásos degeneratív megbetegedései
* Idült idegfájdalmak, ideggyulladások
* Heine medin kór utáni, valamint agyvérzés, agyműtét, vagy más okból kialakult bénulások utókezelése
* Idült izomfájdalmak
* Sérülések, sportsérülések utókezelése
* Elhúzódó, nehezen gyógyuló csonttöréseknél a callusképződés elősegítése
* Érszűkületek egyes formái
* Idült nőgyógyászati megbetegedések
* Meddőség
* Idült bőrbetegségek (ekcéma, psoriasis, pruritus)

**Pávai Vajna ásványvíz**

A **Hungarospa Hajdúszoboszlói Zrt. ásványvíz palackozójának terméke** a Pávai Vajna ásványvíz, mely a gyógyvíz feltárójáról és "atyjáról" kapta nevét. A IX. számú kút vize ásványi anyagokban gazdag és fogyasztása bizonyítottan javasolt. A Pávai Vajna ásványvíz 2005-ben elnyerte a **"Hajdú-Bihar Megyei Minőségi Termék" díj**at, 2007-ban az **"Észak-Alföldi régió ajánlásával" cím**et, 2009-ben pedig a II. Thermal &Wellness kiállításon az **"Ásványvizek randevúja" különdíjas vize**ként díszoklevélben részesült. **2004 óta modern gépsoron történik az ásványvíz palackozása**, mely által a kapacitás is többszörösére bővült. Megújult a palack formája és a címke is. A palackozó üzemben **évi közel három millió, különböző űrtartalmú palackot töltenek meg**. A Pávai Vajna ásványvíz megvásárolható a hajdúszoboszlói József Attila utcán található palackozó üzemben, a strand területén, hajdúszoboszlói és környékbeli élelmiszer üzletekben. Országosan kapható a TESCO és Auchan áruházakban.

**Laboratórium:**

A laboratórium tevékenysége sok éves múltra tekint vissza. 1986 óta üzemi, 1993 óta pedig OTH által feljogosított laboratóriumként végez fürdővíz és ivóvíz bakteriológiai és kémiai vizsgálatokat külső megrendelőknek is. A laboratórium feladata a Hungarospa Hajdúszoboszlói Rt. vízellátó rendszereinek, valamint a Pávai Vajna természetes ásványvíz bakteriológiai és kémiai vízminőség ellenőrzése. A laboratórium tevékenységi körében készséggel vállal külső megrendelésre ivóvíz és fürdővíz laboratóriumi vizsgálatokat.

**A gyógyfürdő orvosi kutatásai:**

A Hungarospa Hajdúszoboszlói Gyógyfürdőben végzett kutatásokról **világszerte számos orvosi szaklapban jelent meg tanulmány**.

1. **A súlyfürdő, mint víz alatti trakciós terápia hatása komplex fizioterápia keretében  a nyaki és ágyéki gerinc megbetegedésekben.**

**Konklúzió:** A súlyfürdő kezelés mind nyaki mind ágyéki discopathias betegeknél alkalmas terápia a fájdalom csökkentésére és az izületi mozgástartomány növelésére, így az életminőség javítására. A terápiához szükséges felszerelés egyszerűen kiépíthető, és maga a terápia egyszerűen kivitelezhető.

1. **A balneoterápia hatása a C-reaktív protein, szérum koleszterin, triglicerid, totál antioxidáns státusz és HSP-60 szintekre.**

**Konklúzió:** A  vizsgálat során kapott értékekre és a statisztikai elemzésre alapozva a **hajdúszoboszlói gyógyvíz hatását élettani szempontból jelentősebbnek tekinthetjük a csapvízzel kezelt populációhoz viszonyítva**. A statisztikai feldolgozás alapján a mért eredmények és tendenciák tükrözik az ásvány,- termálvíz biológiai hatását, és élettani szempontból jelentősebbnek tekinthető hatását a csapvízhez képest. Első alkalommal jutottak arra az eredményre, hogy a gyógyvizes kezelés tartósan és jelentősen csökkenti a szérum CRP szintet Ennek alapján **a balneoterápiának preventív szerepe lehet az  
érelmeszesedés megelőzésében**.

1. **A Balneoterápia hatása Cardiovaszkularis rizikófaktorban szenvedő betegek(hypertonia és obesitas) antioxidans,gyulladásos és metabolikus paramétereire. Randomizált kontrollált nyomonkövetéses vizsgálat**

**Konklúzió: A kutatói** munka fontos támpontot adhat abban a kérdésben, hogy hypertoniás és obes diabeteses betegeknél  a balnetoterápia semmiféle kóros változást nem okoz a gyulladásos,metabolikus és antioxidans paraméterekben. Hypertoniás betegeknél nem romlott pl. a pro ANP szint vagy a vesefunkció romlását  érzékenyen jelző cystatin szint. A vizsgálat eredménye megerősítést ad abban, hogy a balnetoterápia nem jelent kontraindikációt kezelt hypertonias  és obes betegeken.

A **fürdő** azon létesítmények egyike, amely a **honlapján a gyógyhatással és eredményekkel kapcsolatban köznapi nyelven tájékoztatja a közönségét** is Csodálatos Gyógyulások menüpont alatt. Ez a **marketingtevékenység fontos eleme, amellyel azonban sok más gyógyfürdő nem él**.

A gyógyszolgáltatások mellett, rendkívül jelentős, **unikális szabadidős élményelem** többek között a **mediterrán tengerpart**ként kialakított fürdő egység valamint a **szörf** szolgáltatás.

Az üzemeltetés terén, a komplexum fontos hangsúlyt helyez a **környezettudatosság** szem előtt tartására, többek között ezt szolgálja az ún. **gázmotoros erőmű** hasznosítása is.

**Versenytárselemzés:**

|  |  |  |  |  |  |
| --- | --- | --- | --- | --- | --- |
|  | Nyújtott szolgáltatások | Célcsoport | Erősségek | Gyengeségek | Pozíció a versenytárshoz képest, versenyelőnyök |
| Hungarospa Hajdúszoboszló | Gyógyászat, gyógyfürdő; tradícionális strand, mediterrán „tengerpart”, aquapark, aqua-palace fedett élményfürdő, uszoda, kemping | minden korcsoport; kikapcsolódást, élményt keresők; gyógyulni vágyók; extrém vízi élmények kedvelői; családok; sportolók, céges rendezvények résztvevői | 90 éves gyógyászati tapasztalat; Európa legnagyobb fürdőkomplexuma; orvos-szakmai kutatások; mofetta; környezettudatos üzemeltetés; több mint 40 féle gyógykezelés; kiemelkedő jódtartalmú gyógyvíz; egyedi kínálat kisgyermekes családoknak; „reumások mekkája”; 3-generációs komplexum |  |  |
| Versenytársak |  |  |  |  |  |
| Aquaticum Debrecen | Szálláshely (4\*), vendéglátás, rendezvények, mediterrán élményfürdő, termálfürdő, strandfürdő, wellness sziget, szaunavilág;  gyógyászat | minden korcsoport; kikapcsolódást, pihenést, felüdülést keresők, strandolni vágyók, családok; gyógyulni vágyók, rehabilitációra szorulók | Egyedi gyógyászati profil –kardiológia, kardiológiai rehab. program; közel 40 féle gyógyvízre alapozott kezelése; egyénre szabott kúraprogramok; Kenézy Gyula Kórház szakmai gyógyászati háttér |  | Európa legnagyobb fürdőkomplexuma; mesterséges mofetta megléte; tematizáltabban elkülönített szolgáltató egységek az egyes célcsoportok részére |
| Nyíregyháza Sóstófürdő | élményfürdő, parkfürdő, gyógyfürdő; wellness szolgáltatások, élmény-elemek; gyermekvilág | gyermekes családok, strandolni vágyók, rehabilitációra szoruló középkorúak és idősebb korosztály | mozgáskorlátozottak számára kialakított élményfürdő; négy-állásos bungee trambulin a parkfürdőben; egész évben biztosított a gyógyvízre, gyógymódokra alapozott prevenciós, egészségmegőrzési és wellness szolg.-ok; Reumatológiai szakrendelés a szomszédos Júlia Fürdőben |  | Európa legnagyobb fürdőkomplexuma; mesterséges mofetta megléte;  szélesebb célközönség |
| Gyulai Várfürdő | Gyógyászati részleg, gyógyfürdő; AquaPalota, Strand; szaunapark, wellness szolgáltatások; gyermek víziparadicsom, strand; uszoda | minden korosztály, gyermekes családok, gyógyulni vágyók, rehabilitációra szorulók; sportolni vágyók | Új célcsoportot célozva 2013-ban egy új attrakcióval bővült, átadásra került az Aquapalota, mint családi élményfürdő; speciális beltéri élménycsúszdák; éjszakai wellness; szakorvosi vizsgálatok; nyaranta búvároktatás; egyedi gyermekparadicsom több mint 400 nm-en |  | jelentősebb külföldi vendégkör; Európa legnagyobb fürdőkomplexuma; több kiegészítő programlehetőség |
| Egri Termál –és Strandfürdő | gyógy –és élménymedencék, sport pályák, wellness szolgáltatások; gyógyászat a Török fürdőben | gyógyulni, sportolni, szórakozni, strandolni vágyók; gyermekes családok | ritka radonos gyógyvíz | szakorvosi rendelések hiányoznak | Európa legnagyobb fürdőkomplexuma; mesterséges mofetta megléte;  szélesebb célközönség |
| Zsóry Gyógy –és Strandfürdő, Mezőkövesd | Gyógy és élményfürdő, strandfürdő, uszoda, gyógyászati részleg, wellness szolgáltatások, szaunavilág | gyógyulni vágyók, rehabilitációra szorulók, strandolni vágyó fiatalok, családok; felfrissülni vágyók; sportolók | közel 70 éves gyógyászat a fürdőben; Az átlag 15,5 mg/l szulfidion tartalma a legmagasabb Magyarország összes kénes gyógyvizei között; 3 –generációs komplexum; egész évben üzemelő külső gyógy –és élménymedencék; reumatológiai szakorvosi rendelő | kevés, elavult minőségű sportpálya a strandfürdő területén | Európa legnagyobb fürdőkomplexuma; mesterséges mofetta megléte; szélesebb körű gyermekszolgáltatások |
| Parád | gyógyászati kezelések, speciális sokrétű eü. háttérinfrastruktúra a Parádfürdő Állami Kórházban, természetes mofetta, wellness szolgáltatások | gyógyulni vágyók, rehabilitációra szorulók, meddőségben szenvedők; elsősorban középkorúak és idősebb korosztály | természetes mofetta; sokkal régebbi gyökerekkel rendelkezik, mint a jellemzően a 20. század során, kőolajkutatás eredményeként kialakult fürdővárosok, jelentős gyógyhelyi hagyományok, klimatikus gyógyhelyi miliő, gyógyvizek ivókúraként is, jelentős egészségügyi háttérinfrastruktúra –Parádfürdői Állami Kórház | gyógyászati hátteret biztosító kórház üzemeltetési hátterének bizonytalansága;  szűk keresztmetszetű szolgáltatások a fiatalabb korosztály és gyermekes családok számára | szélesebb körű szolgáltatások |

21. ábra Hungarospa Hajdúszoboszló –versenytárselemzés

**1.3. Szolgáltatási színvonala (tanúsító védjegy), Hajdúszoboszló, mint gyógyhely**

Hajdúszoboszlón **1946-ban a fürdő végleges érvénnyel elnyerte a gyógyfürdő elnevezést**, majd **néhány évvel később megtörtént a város gyógyhellyé nyilvánítása** is. A szoboszlói gyógyvíz elsősorban reumatikus, súlyos mozgásszervi, degeneratív betegségekre biztosít nagyfokú gyógyhatást. Hajdúszoboszló vize alkalmas különböző nőgyógyászati gyulladások, betegségek hatékony kezelésére. Az **egészségturizmus területén megjelenő új igényekhez, a magasabb színvonalú szállások kapacitás-növelésével is igazodott a település**. Emellett a **fizetővendéglátás kínálata is nőtt, és az átlagosnál jóval nagyobb szerepet játszik a város idegenforgalmában.** A különböző európai uniós és nemzeti pályázati lehetőségeket felhasználva a **város folyamatosan törekszik megfelelni a változó igényeknek, fejlesztve egészség –és gyógyturisztikai, szállás és egyéb kiegészítő szolgáltatásait** (többek között széleskörű gasztronómiai, kulturális programkínálat).

Hajdúszoboszló a gyógyhely minősítés használatát a *30886/1958. sz. egészségügyi miniszteri rendelettel* kapta meg.

A gyógyhely határait az *5/2009. (II. 26.) önkormányzati rendelet* az alábbiak szerint jelöli ki.

„A gyógy- és üdülőövezet” (-et körbezáró utcák):

Böszörményi u. – Liget utca – Bánomkerti út – Tessedik Sámuel u. – Debreceni útfél – Hóvirág u. – Szedres u. – Hőforrás u. – Attila u. – Árpád u. – Hőgyes u. – Rákóczi u. – Puskin u. – Erzsébet u. – Kenézy u. – Csaba u. – Huba u. – Malom sor – Böszörményi utcák által körbezárt városterület, beleértve a határoló utcák jelzett szakaszait.

**2001-ben** jelentőségteljes minőségközpontú folyamat kezdődött a létesítmény életében, melynek első állomása az **ISO 9001-2001 tanúsítvány megszerzése** volt. A minőségirányítási rendszert ez évben a komplex gyógyfürdő- és gyógyszolgáltatásaiban, valamint a nappali szanatóriumi ellátásban építette ki a fürdő. 2003-ban a teljes szolgáltatási körre sikerült kiterjesztenie.

A Shiba-oklevélre[[5]](#footnote-5) 2004-ben pályázott sikerrel a fürdő. A **Shiba-oklevél** nyomán kapott felkérést a társaság az **Európai Minőség Társaság Magyar Szekciója pályázat**ára. Az értékelés alapján díjnyertesnek nyilvánították a gyógy- és strandfürdő-szolgáltatást, az Aquaparkot és az Árpád uszodát.

Az **Észak-alföldi Minőség Díj**at[[6]](#footnote-6) 2005 novembere óta ugyancsak magáénak tudhatja a fürdő.

A **Magyar Fürdőszövetség minősítő bizottsága** által mérettetett meg 2005 februárjában a fürdő **gyógyfürdő-, uszoda, valamint strand- és csúszdapark**-szolgáltatása. A pályázat és a helyszíni értékelés alapján, az addig e minősítést megszerzettek élére került a létesítmény. Így a gyógyfürdő 215-ből 198-at, a strand és a csúszdapark 217-ből 205 pontot ért el, ezáltal jogosult **a négycsillagos minősítés**re. A fedett uszodát a lehetséges 184-ből 161 pontra értékelték a bírák, mely háromcsillagos minősítésnek felel meg. 2011-ben az **Aqua-Palace Élményfürdő 5 csillagos minősítés**t kapott a Magyar Fürdőszövetségtől.

2006 novemberében vette át a Hungarospa Hajdúszoboszlói Zrt. az **Európai Minőségi Díj elismerő oklevelét (,,Elismerés a kiválóságért"**), hiszen pályázatának pontszáma elérte a négycsillagos minősítést.  A 2007. évi Nemzeti Minőségi Díj pályázata alapján a Hungarospa Hajdúszoboszlói Zrt. a legmagasabb **5\*-os „Elismerés a Kiválóságért"** európai oklevelet vehetett át.

2008-ban Hungarospa márkanév a **Business Superbrand elismerés**t kapott. 2009. december 2-án Martfűn Czeglédi Gyula vezérigazgató vehette át az **"Alföld turizmusáért" díj**at, melyet az Észak-alföldi Regionális Idegenfogalmi Bizottság adományozott a Hungarospa Zrt.-nek.[[7]](#footnote-7)

2008-ban a minőségirányítás mellett a **környezetirányítási rendszer** is bevezetésre került, melynek értelmében, elsődleges célként határozták meg, hogy vendégközpontú kiszolgálást, minőségi szolgáltatást biztosítanak a vendégek, betegek részére.

2013-ban a Hungarospa Zrt. „Fogyasztóbarát vállalkozás” tanúsítványt kapott, majd 2014-ben megkapta a **„Fogysztóbarát  vállalkozás” nemzetközi tanúsítványt.**

2015. áprilisában kapta meg a Hungarospa a **Nemzeti Tanúsító Védjegyeket** a következő kategóriákban:

* **Gyógyfürdő, élményfürdő és strand kategóriában 5 csillagos minősítés**
* Uszoda kategóriában 4 csillagos minősítés

**1.4. Vendég célcsoportok (külföldi-belföldi arány, fontosabb küldő országok, tartózkodási idő, korosztály, igénybe vett szolgáltatások alapján)**

A **Hungarospa Hajdúszoboszló** komplex létesítmény **második legjelentősebb bevételi forrását a gyógyfürdő jelenti**, amely **a gyógyászati szolgáltatásokkal kiegészítve a strandbelépőkből származó bevételt is meghaladja**, így ezen látogatókat is a komplett létesítmény elsődleges célcsoportjának tekinthetjük. A gyógyfürdő célcsoportjai a következő táblázat szemlélteti több szempont alapján:

|  |  |  |  |  |  |
| --- | --- | --- | --- | --- | --- |
|  | Életkor | Családi állapot | Motiváció | Belföldi | Külföldi |
| Gyógyfürdő célcsoportja | **65 év fölött (Elsődleges)**, 45-65 év között (Másodlagos) | **házaspárok (Elsődleges)**, egyedül érkezők (Másodlagos) | **gyógyulás, a rehabilitáció vagy a betegségmegelőzés** | **keleti országrészből és a fővárosból** | **német (Elsődleges**), ukrán, orosz és osztrák |

22. ábra Hungarospa Hajdúszoboszló -Gyógyfürdő célcsoportjai

Az átlagos tartózkodási idő természetesen többnyire betegség –és kezelés-specifikus. A gyógyászati kezelések döntően **1 és 2 hetes kúrák, kezeléscsomagok** keretében kerülnek értékesítésre.

A **külföldiek által igénybevett gyógykúrák** tekintetében akár 3 hetes kezelésekről is beszélhetünk, azonban túlnyomó többségben esetükben is 1 vagy 2 hetes kúrák jellemzőek:

|  |  |
| --- | --- |
| **7 napos kúra** | **45%** |
| **14 napos kúra** | **41%** |
| **21 kúra** | **14%** |
|  |  |

23. ábra Külföldiek által igénybevett gyógykúrák időtartam szerint

A **külföldi-belföldi vendégarány** tekintetében elmondható, hogy jelentős a létesítmény külföldi vendégforgalma, hiszen meghaladja a hazai vendégek számát.

|  |  |
| --- | --- |
| **Belföldi vendég** | **40,3%** |
| **Külföldi vendég** | **59,7%** |  |
| **Mindösszesen:** | **100,0%** |  |

24. ábra Belföldi-külföldi vendégarány a Hungarospa Hajdúszoboszlóban

A célcsoportokat, betegségtípusok és a számukra elérhető szolgáltatások tekintetében a következőkben ismertetjük:

|  |  |
| --- | --- |
| Szolgáltatás / kezelés megnevezése | Célcsoportok betegségek / rendellenesség alapján |
| Súlyfürdőkezelés | Porc, szalag, izomsérüléssel bajlódok |
| Víz alatti sugármasszázs | keringési és vegetatív idegrendszer egyensúlyzavaraiban szenvedők |
| Szénsavas fürdő | Krónikus artériás és vénás keringési zavarokban szenvedők; magas vérnyomásúak, infarktus utáni rehabilitáció |
| Víz alatti gyógytorna | Degeneratív rendellenességgel bírók, sportsérültek |
| Elektroterápia, ultrahang terápia | Izom és izületi fájdalmakban, mozgásszervi betegségekben szenvedők |
| Infravörös fény | elsősorban psoriásios betegek (fájdalom és ödémacsökkentés, vérkeringésfokozás) |
| Ivókúra –Pávai Vajna ásványvíz | Emésztőrendszeri megbetegedésben szenvedők (savtúltengés, hurut –és fekélybetegségek); Idült légúti bajokkal küzdők; Csontritkulással közdők |
| Gyógyiszap | Degeneratív izületi és gerinc problémákkal küzdők; gyulladásos izületi és gerinc betegségekben szenvedők |
| Mofetta | Végtagok verőér, visszér- és nyirokér idült betegségeiben, cukorbetegségekhez társuló érszövődményekben ; mozgásszervi betegségekben szenvedők; meddő női páciensek |

25. ábra Hungarospa Hajdúszoboszló Gyógyfürdőjének célcsoportjai betegségtípusok alapján

A különböző **gyógyászati kezelések**, igénybevétel szerint történő **megoszlását** a különböző táblázat szemlélteti:

|  |  |
| --- | --- |
| Kezelés megnevezése | Igénybevétel |
| 03 Iszapfürdő | 12,2% |
| 04 Súlyfürdő | 10,9% |
| 05 Szén-dioxid | 5,8% |
| 06 Orvosi massage | 24,1% |
| 07 Vizalatti massage | 13,9% |
| 08 Gyógytorna | 15,7% |
| 09 Komplex gyógyszolgáltatás | 17,3% |

26. ábra Hungarospa Hajdúszoboszló gyógyászati kezeléseinek igénybevétel alapján történő megoszlása

**1.5. Humánerőforrás**

A humánerőforrás tekintetében, a komplexum szakember gárdáját a következő táblázat szemlélteti, több releváns ismérv alapján:

|  |  |  |  |
| --- | --- | --- | --- |
| munkakör | létszám | iskolai végzettség | képzettség |
| Menedzsment | 7 | főiskola, egyetem | felsőfokú gazdasági, műszaki |
| Ügyvitel | 21 | főiskolai, középiskolai | közgazdász, ügynitéző stb. |
| Pénztáros, recepciós, | 46 | érettségi v. főiskola |  |
| Logisztikai munkakörök | 19 | főiskolai és érettségi |  |
| Rendész, biztonsági, telepőr | 18 | egyetem/főiskola/érettségi |  |
| orvos | 6 | egyetem | reumatológus szakorvos |
| gyógytornász | 12 | főiskola | gyógytornász |
| szakasszisztens | 27 | érettségi | fizioterápiás asszisztens |
| fürdő vezetők | 8 | főiskola, középiskola | művelődés szervező/andragógus |
| gyógymasszőrök | 108 | érettségi v. szakmunkásképző | gyógymasszőr |
| fürdőüzemeltetési foglalkozású | 24 | érettségi v. szakmunkásképző |  |
| úszómester | 17 | 8.általános/szakmunkás/érettségi | úszómester |
| kapus | 3 | érettségi |  |
| takarítónő | 33 | 8.ált |  |
| labor | 6 | Egyetem, érettségi | vegyész |
| Kemping vezető | 2 | főiskola | közgazdász |
| vendéglátás | 58 | érettségi/szakmunk. | szakmunkás |
| gazdasági portás | 3 | érettségi/szakmunk. |  |
| londiner | 2 | szakmunkásképző |  |
| szobaasszony | 12 | 8 .általános/szakmunk. |  |
| Kertészek | 12 | szakmunkásképző | szakmunkás |
| karbantartók | 31 | Szakmunkásképző | szakmunkás |
| vízkezelő, vízgépész | 21 | érettségi/szakmunkásképző/főiskola | víz. Ber. kezelő |
| medencemosó | 7 | 8. általános/szakmunkásképző |  |
| műszaki ügyintéző | 3 | főiskola v.érettségi |  |
| szörfkezelő | 2 | érettségi/technikus |  |
| üzemeltető-karbantartó | 7 | érettségi/szakmunkásképző | erősáramú |
| animátor, wellness | 2 | főiskola |  |
| Összesen: | **517** |  |  |

27. ábra Humánerőforrás bemutatása a Hungarospa Hajdúszoboszlóban

forrás: Hajdúszoboszlói Polgármesteri Hivatal

**2. Egyedi profil meghatározása**

**2.1 A profilt meghatározó jellemzők és ahhoz kapcsolódó szolgáltatások bemutatása**

A hajdúszoboszlói egészségturisztikai komplexumban **hangsúlyos a vendégelégedettség**. A cégfilozófiában megfogalmazottak teljesülését külső értékelők által, vagyis minőségdíjak megpályázásával is kontrolláltatják. A komplexum jó hírneve, presztízs értéke a kiváló minőségre alapozva alakult ki és tartható meg a jövőben is.

A létesítmény egyedi profiljának, eredményes és magas minőségű működésének elismeréseként kapott díjakat és tanúsítványokat a korábbi fejezetben (1.3. fejezet) már részletesen ismertettük.

**A Hungarospa Hajdúszoboszló Európa legnagyobb fürdőkomplexuma, mely  profiljának megfelelően a következő szolgáltatásokat nyújtja:**

* **Gyógyfürdő**

Egész évben folyamatos nyitva tartással 7 órától 19 óráig üzemel. A csarnok **3 gyógyvizes medencé**je mellett **4 nyitott látványmedence** áll a vendégek rendelkezésére. Ellenőrzött és **minősített gyógyvizre alapozva több mint 40 féle kezelés** vehető igénybe orvosi felügyelet mellett.

* **Aqua-Palace Fedett Élményfürdő**

Egyedi fürdőélményeket nyújt minden generáció számára. Az Aqua-Palace  vízipalota 15.000m2-en egyedi hangulattal, rendkívül széles szolgáltatási kínálattal egész évben várja a családok minden tagját. Különböző korokat és helyszíneket megidéző exkluzív élménymedencék (összesen 20 medence), szaunavilág, baba- és családi medencék (bébi-anyuka medence, családi medence állatfigurákkal stb.), szörf  és számos wellness (szaunavilág, thai masszázs és alternatív masszázsok)-, fitness (aqua-fitness, aerobic, spinning, squash, kondicionáló terem stb.) szolgáltatás várja látogatókat, emellett a kulináris élvezeteknek hódolókat is kiváló vendéglátás fogadja (hagyományos ételek mellett többek között kisgyermekeknek speciális kínálat).

* **Strand**

Területén található a csúszdapark, az Aquapark, amelyben 15 különféle pályából választhatnak a látogatók. A kisebb korosztályt gyermek tanmedencék, mini-csúszdák, a medencében álló élethű állatfigurák, valamint játszótér fogadja. A nyugodtabb élményekre vágyóknak a sodró folyó és a különböző hőfokú élménymedencék biztosítanak szabadidős kikapcsolódást.

* **Árpád Uszoda**

Az egész évben nyitva tartó fedett uszoda a Thermal Camping szomszédságában található. Az Árpád uszoda a nemzetközi szabványoknak megfelel, versenyek rendezésére kiválóan alkalmas. Feszített víztükrű, 50 méteres 8 pályás medencéjének vize 25 – 27 ° C –os. Az uszoda mellé épített tanmedence az úszás elsajátításának lehetőségét teremti meg a gyerekek számára, valamint kisgyermekes családok részére kitűnő fürdési lehetőség. Az uszoda egyéb szolgáltatásai: szauna, szolárium, kondicionáló terem.

* **Hungarospa Thermal Hotel\*\*\*Superior**

Közvetlen átjárás biztosított a fürdőkomplexumba. A szálloda vendégei  igénybe vehetik a gyógyfürdőt, strandot, uszodát  és az Aqua-Palace élményfürdőt is. A szállodában 105 kétágyas klimatizált szoba, 3 apartman, 6 háromágyas szoba és 3 mozgássérültek részére kialakított szoba van.

A **szálloda saját gyógyászati részlegén igénybe vehetők a TB által támogatott kezelések**.  3 fedett és 1 szabadtéri gyógyvizes medence, szaunák, szolárium, sókamra, valamint teniszpályák  állnak a vendégek rendelkezésére.

* **Thermal Camping**

300 lakókocsi-állás áram, ivóvíz csatlakozási lehetőséggel és sátorhelyek várják az érkezőket a megfelelő kiszolgáló létesítményekkel. A kemping vonzerejét  emeli a strandra és az uszodába történő közvetlen átjárás. A kemping területén vegyes bolt, a szomszédos  uszodában étterem áll a vendégek rendelkezésére.

* **Hajdú Camping**

A Hajdú Camping   a fürdőkomplexum közvetlen közelében helyezkedik el. A 4 hektáros fás, füves területen kiváló lehetőség nyílik  kempingezésre.

* **Thermal Tourist Utazási Iroda**

A Hungarospa saját utazási irodája, mely többnyelvű  információval segíti a vendégeket a strand főbejáratánál. Az iroda munkatársai foglalkoznak fürdőbelépők, bérletek, kúracsomagok értékesítésével, szállásközvetítéssel. Csoportos kedvezmények az irodában ugyancsak igénybe vehetők.

**2.2. Elsődleges célcsoport kijelölése, marketing elérése**

A Hungarospa elsődleges célcsoportjait, több fő ismérv szerint vethetjük górcső alá, melyek a következők:

|  |  |  |  |
| --- | --- | --- | --- |
|  | Célcsoportok | | |
| A Hungarospa Hajdúszoboszló szolgáltató egységei | **Földrajzi szegmentáció szerint** | **Életkor szerint** | **Motiváció szerint** |
| Gyógyászat -gyógyfürdő | belföldi, német, orosz, ukrán vendégek | idősebb korosztály | gyógyulni vágyók |
| *Tradicionális strand, Mediterrán tengerpart, élménymedencék* | belföldi, környező országok: szlovák, román, lengyel, ukrán | családok, középkorúak és fiatalok | kikapcsolódást, élményt keresők, pihenni vágyók |
| Aquapark | belföldi, környező országok: lengyel, szlovák, román, ukrán | fiatalok, gyerekes családok | szórakozni vágyók, extrém vízi élmények kedvelői |
| Aqua-Palace | belföldi lakosság és környező országokból érkezők | magasabb fizetőképességű középkorosztály, kisgyermekes családok, fiatalok | wellness, fitness, baba szolgáltatások, igényes gyógyvendég, szörf, fallabda |
| Árpád Uszoda | helyi és környékbeli lakosok | középkorú és fiatal korosztály, családok | sportolók, egészség megőrzők, iskolások |
| Kempingek | német, holland, hazai és lengyel vendégek | idősebb és fiatal korosztály | nyaralás lakókocsival, sátorral |

28. ábra A Hungarospa Hajdúszoboszló elsődleges célcsoportjai földrajzi szegmentáció, életkor és motiváció szerint

forrás: Hajdúszoboszlói Polgármesteri Hivatal

A Hungarospa Hajdúszoboszló a feltűntetett célcsoportok **marketingtevékenység** útján történő elérését, a következő eszközök segítségével valósítja meg:

* [www.hungarospa.hu](http://www.hungarospa.hu) weboldal
* banner hirdetések
* televíziós spotok (30 mp-es imázs hirdetések a fürdőkomplexumról)
* sajtóhirdetések
* óriás épületháló hirdetések
* óriásplakát hirdetések
* prospektusok 9 nyelven
* pénztáraknál kihelyezett tájékoztatók, plakátok,
* rádió spotok
* képújság hirdetés
* hírlevél
* direkt mail
* külföldi és belföldi kiállításokon részvétel

A marketingtevékenység során alkalmazott **értékesítési csatornák** tekintetében a következőket fontos kiemelni:

* Közvetlen értékesítés pénztáraknál
* Thermal Tourist Utazási iroda értékesít utaztatók és egyéni vendégek részére
* Szerződéses partnerek (szálláshelyek) értékesítik szolgáltatásaikat

**2.3. A másodlagos célcsoport és a kiegészítő szolgáltatások meghatározása**

Az elsődleges célcsoportok meghatározásához hasonlóan, a másodlagos célcsoportok tekintetében is több ismérv szerinti bontást alkalmazunk, a jobban átláthatóság végett. A ’Motiváció szerinti’ csoportosítás oszlopban tulajdonképpen azon szolgáltatások, lehetőségek láthatóak, amelyek kiegészítő szolgáltatásként a másodlagos célcsoportok igényeit hivatottak kielégíteni az egyes szolgáltató egységekben:

|  |  |  |  |
| --- | --- | --- | --- |
|  | Célcsoportok | | |
| A Hungarospa Hajdúszoboszló szolgáltató egységei | **Földrajzi szegmentáció szerint** | **Életkor szerint** | **Motiváció szerint** |
| Gyógyászat -gyógyfürdő | belföldi vendégek és környékbeli országokból érkezők | középkorúak | egészségért tenni akarók, prevenció, rehabilitáció |
| *Tradicionális strand, Mediterrán tengerpart, élménymedencék* | Távolabbi országokból érkezők | családok | élményt keresők, pihenni vágyók |
| Aquapark | Távolabbi országokból érkezők | fiatalok, gyerekes családok | szórakozni vágyók, extrém vízi élmények kedvelői |
| Aqua-Palace | Belföldi cégek | fiatalok, középkorúak | konferencia,céges tréningek résztvevői |
| Árpád Uszoda | Hazai sportegyesületek | gyerekek | edzőtáborok |
| Kempingek | Belföldi és lengyel vendégek | nyugdíjasok, diákcsoportok | üdülőházban, bungallóban lakók |

29. ábra A Hungarospa Hajdúszoboszló másodlagos célcsoportjai földrajzi szegmentáció, életkor és motiváció szerint

forrás: Hajdúszoboszlói Polgármesteri Hivatal

**3.A szükséges beavatkozások az egyedi profil megerősítéséhez**

* 1. **Infrastruktúra fejlesztése**

Az elkövetkező időszakban jelentősebb infrastruktúra fejlesztést a fürdő nem tervez, a tervezett szolgáltatásokhoz kapcsolódó eszközök beszerzésére kerül majd sor.

* 1. **Szolgáltatás fejlesztés**

A Hungarospa Hajdúszoboszlói Zrt. a budapesti gyógyfürdőket üzemeltető társaság mellett a második legnagyobb balneoterápiás szolgáltató Magyarországon, mely közel kilenc évtizedes szakmai tapasztalattal rendelkezik a gyógyvíz gyógyászati célú eredményes felhasználásában.

**A Balneoterápiás Gyógyászati Központban (**Az épület 4 szintes, összesített alapterület: 2450 m2. 30 szanatóriumi jellegű szobaegységet és kezelő-, valamint kiszolgáló helyiségeket tartalmaz.**) két új, innovatív gyógyászati termék kerül kifejlesztésre és értékesítésre, bentlakásos rendszerben**.

1. Speciális vibrációs súlyfürdő kezeléssel kibővített új gyógyászati csomag fejlesztése porckorong elfajulásos (discopathia) betegségek kezelésére:

A kezeléscsomag újszerűségét a különleges vibrációs berendezéssel felszerelt súlyfürdő kezelés adja, amelynek révén a rezgés a gerincen végighaladva fokozza a gerinc nyújthatóságát fájdalom nélkül.

A betegek a kezelést 16 napos bentlakásos rendszerben a Hungarospa Hajdúszoboszlói Zrt. ezen projekt során létrejövő gyógyászati létesítményében kapják. A csomag kiegészül a betegségcsoport igényeinek megfelelően megtervezett, speciális gerinctornával, soft lézer kezeléssel, Bemer kezeléssel, a hajdúszoboszlói gyógyvízzel töltött medencében való intenzív gyógyfürdőzéssel.

1. Komplex fizio-balneo-dietetoterápiás gyógykezelési programcsomag kifejlesztése alap és társbetegségek együttes kezelése reumatológiai kórképekben, az ízületek és a szív és érrendszer betegségeire

A hajdúszoboszlói gyógyvízzel töltött medencékben való intenzív fürdőzés, a magas jódtartalmú gyógyvízzel való inhalálás, szakember által felügyelt diéta, a gyógytornász által tervezett speciális mozgásterápia, illetve a gyógyvízből inhalációs kezeléssel a légzőszerveken keresztül felszívódó jód együttes hatása javítja a beteg állapotát.

* 1. **Humán erőforrás fejlesztés**

A fürdő éves oktatási terve alapján éves rendszerességgel munkavédelmi, tűzvédelmi, minőség- és környezetirányítási, illetve a vészhelyzetek elhárítására HAVARIA képzés valósul meg. Elsősegély nyújtó tanfolyamot 1-3 órában terveznek, az új belépők számára a fentieken túl szakmai oktatás és az etikai kódex megismertetésére is sor kerül. A továbbképzések területén a könyvelők és könyvvizsgálók képzésére helyeznek hangsúlyt. 2016-ban egy új beléptető rendszer üzembe helyezése is megtörténik, ehhez szükséges humán erőforrás képzése is megvalósul.

* 1. **Marketing tevékenység**

Küldetésük: Hajdúszoboszló idegenforgalmi vonzerejének fenntartása magas minőségi színvonal, folyamatos fejlesztések és a bővülő turisztikai kínálat révén.

Jövőkép: Európai színvonalú fürdőkomplexum, mely minden generáció számára egész évben vonzó szolgáltatást nyújt.

Cégfilozófia: Elkötelezettség a minőség mellett

**Stratégiai marketing célok a jövőt illetően:**

* Hajdúszoboszló és a Hungarospa imázsának erősítése külföldön és belföldön
* Fürdőkomplexum ismertségének növelésével új piacok szerzése
* széles szolgáltatási kínálat komplex bemutatása
* egészségmegőrző és gyógyító szerepük tudatosítása
* Kedvező ár-érték arány hangsúlyozásával a forgalom élénkítése
* Annak tudatosítása, hogy Európa legnagyobb fürdőkomplexuma a hajdúszoboszlói
* Szezonalitás csökkentése
* mindhárom generáció megcélzása
* A gyógyászaton az egy betegre jutó kezelésszám növelése


Hajdúszoboszlót, mint alföldi gyógyhelyet is szignifikánsan érintheti azon kezdeményezés, miszerint a teljes alföldi térséget lefedő projekt valósul meg a **Magyar Turisztikai Ügynökség koordinálásával**, 3 évre megtervezett, tudatos marketingkoncepció mentén. Célja, hogy az **Alföldet, mint desztinációt, illetve egészségturisztikai attrakcióit újrapozícionálja**, erősítve azok hazai és nemzetközi szintű versenyképességét, minél több potenciális látogatót megszólítva. A **térség meghatározó egészségturisztikai szereplőinek egyetértésével, és együttműködésével** induló kampány nagyközönségi kommunikációja 2016 májusában vette kezdetét, a **környező országok családjainak utazóközönségét megcélozva**. Az **Alföld SPA brand**-re kidolgozott önálló arculati elemek alkalmazásával összesen 190 db óriásplakát hívogat az Alföldre, szerte Lengyelországban, Romániában, valamint Szlovákiában. Ezzel egy időben egy nagyszabású on-line kampánynak köszönhetően az előbbi országok mellett Szerbiában is. Az internetes felületeket print médiumokban történő megjelenés is kiegészíti, ahol nagyobb terjedelmű PR cikkek mutatják be az Alföldet, a nyári programlehetőségeket, a fesztiválokat, ízelítőt adva a kulturális, és gasztronómiai lehetőségekről is. A saját tapasztalatokon nyugvó élményközvetítésre alapozva több tanulmányutat is szerveznek az MTÜ munkatársai román, szlovák, lengyel és német médiumok számára, mind egyéni, mind pedig csoportos formában. Ezek apropóján számos-, pozitív hangvételű írás, cikk, blogbejegyzés, riport, film kínálja az Alföldi térséget, mint ideális családi üdülési helyszínt.

A nyári időszakban klasszikus marketingeszközök is készülni fognak, így 6 nyelvi mutációban vadonatúj kiadványok és térképek. Az ősz folyamán különböző kitelepülések, vásárok, valamint további on-line kampány fog megvalósulni az Alföld SPA projekt kapcsán bel-, és külföldön egyaránt.[[8]](#footnote-8)

## 2. számú melléklet: Versenytárs analízis, kiemelve az egyedi jellemzőket

Hajdúszoboszló, mint gyógyhely, ill. mint turisztikai desztináció főbb magyarországi versenytársai az alábbi táblázatban kerültek összefoglalásra. A táblázat a helyi TDM szervezet elemzése alapján készült.

A táblázatból jól látható, hogy Hajdúszoboszló a legtöbb mutató tekintetében előkelő helyen áll a versenytársak között, és a tartózkodási idő kivételével eredményei a 2013-as évhez képest növekedést mutatnak. A vendégéjszakák számában az elemzett városok közül csak Hévíz előzi meg, ugyanakkor fontos kiemelni, hogy a kapacitás-kihasználtság és a szállásdíj-bevételek tekintetében több más város is jobb eredményeket ért el.



30. ábra Főbb turisztikai versenytárs települések szálláshely adatainak elemzése

*Forrás: Hajdúszoboszlói Turisztikai Nonprofit Kft.*

A versenytársak közül két város, Nyíregyháza és Gyula kerül részletesebb elemzésre az alábbiakban.

**NYÍREGYHÁZA**

Nyíregyháza a térségen belül tekinthető Hajdúszoboszló versenytársának. A Szabolcs-Szatmár- Beregi megyeszékhelyaz utóbbi években rendkívül intenzív fejlődésen ment keresztül, mely a turizmus területén is megmutatkozik. A város legfontosabb vonzereje Sóstógyógyfürdő, a városközponttól néhány km-re lévő turisztikai attrakcióhelyszín leglátogatottabb egységei az Aquairus Élményfürdő, Parkfürdő, az Állatpark és a szabadtéri Múzeumfalu. Nyíregyháza-Sóstógyógyfürdő 2013-ban kapta meg a „kiemelt gyógyhely” címet, a Sóstó Zoo Állatpark az egyik leglátogatottabb vidéki közgyűjteménnyé vált. A város számos elismerést, díjak kapott az elmúlt években, ezek közül néhány: Kommunikáció az eladás helyszínén” II. helyezés (Turizmus Trend), „Az év turisztikai városa” 2013-ban (Utazó Magazin) „Kiállítási kampány kategóriában különdíj” (Utazás Kiállítás Budapest), „Az idegenforgalmi adóból legtöbbet a turizmus marketingre visszaforgató város” (Utazó Magazin).

A kereskedelmi szálláshelyek vendégforgalma alapján Nyíregyháza jelenleg a harmadik legnépszerűbb települése az Észak-Alföldi régiónak, az ott regisztrált vendégéjszakák mintegy 10%-át adja. Az elmúlt években folyamatosan nőtt a város iránti kereslet. Különösen a belföldi turizmus relációjában történt jelentős előrelépés, hiszen 2009. év óta szinte megduplázódott a hazai turisták száma a Szabolcs-Szatmár-Bereg megyei székhelyen.

Nyíregyháza vendégforgalma az elmúlt 5 évben a következőképpen alakult.

31. ábra Nyíregyháza vendégforgalmának alakulása a kereskedelmi szálláshelyeken (2011-2015.)

*Forrás: KSH*

A 2015-ös év hasonló intenzív fejlődést mutat, mind a vendégek, mind a vendégéjszakák száma tekintetében.

32. ábra Nyíregyházán eltöltött vendégéjszakák külföldi, belföldi megoszlása a kereskedelmi szálláshelyeken

*Forrás: KSH*

A helyi önkormányzat évek óta a beszedett IFA teljes összegét a Nyíregyházi Turisztikai Nonprofit Kft. (helyi TDM szervezet) részére átadja, így téve érdekeltté a helyi desztináció menedzsment szervezetet a minél hatékonyabb és eredményesebb munkára. A Nyíregyházi Turisztikai Nonprofit Kft. tudatosan felépített marketingtevékenységet végez, jól lehatárolt célcsoportokkal, koncentrált forráselosztással, kutatási eredményekre is alapozott tervezéssel. Felismerve a térségi turisztikai szereplők összefogásában rejlő lehetőségeket, nemcsak a nyíregyházi, hanem a szomszédos települések kínálatát (többek között Máriapócs, Nyírbátor, Nagykálló, Levelek, Zsindelyes Pálinkafőzde) is piacra viszik, illetve közös programcsomagok formájában kínálják. A hagyományos marketingtevékenység mellett számos olyan feladatot is felvállalnak, amelyek közvetve járulnak hozzá a város turizmusának fejlesztéséhez. Ilyen pl. a helyi Tourist Police program működtetése, a turisztikai vendégkönyv elindítása, garantált programok (ún. csoda csomagok) kialakítása, vagy éppen a „Helló Nyíregyháza” c. rendezvény életre hívása. Évek óta szorosan, és példaértékűen együttműködnek az Észak-alföldi Regionális Marketing Igazgatósággal. Különösen érezhető a nyíregyházi aktivitás a lengyel, a román és a szlovák piacon. Ezen (a régió más településeinek is jelentős) küldő területeken minden évben jelentős, az MT. ZRT regionális igazgatósága által gesztorált marketing kampányok kerülnek megvalósításra, a nyíregyházi turisztikai szolgáltatók személyes részvételével. A belföldet érintő marketing akciók során is jellemző az együttműködés, kihasználva a költségek megosztásában rejlő lehetőségeket.A városban kettő -TDM által fenntartott- Tourinform iroda működik.

Hajdúszoboszlóval összehasonlítva a turizmusból származó bevételek tekintetében érzékelhető különbség. A városban működő kereskedelmi szálláshelyek összes bruttó árbevétele 2013-ban elérte a 3,3Md forintot, ami háromszorosa a nyíregyházi bevételnek. A 64 db kereskedelmi szálláshelyen, 2013-ban 2633 kiadható szoba üzemelt, 9109 Ft-os éves átlagáron. Ugyanebben az évben Nyíregyházán 10 830 Ft volt a kiadott szobák átlagára. Az egy vendégéjszakára jutó szállásdíj is jól érzékelteti a hajdúszoboszlói szálláshelyek jövedelmezőségének problematikáját; 2013-ban 4 379 Ft, ugyanez a mutató Nyíregyházán 6 516 Ft.

**GYULA**

A város a szomszédos Dél-alföldi régió egyetlen minősített gyógyhelye, ebből a szempontból tekintjük Hajdúszoboszló versenytársának. A román határ mellett elhelyezkedő kisváros egy jól azonosítható, egyedi kínálattal rendelkező, turizmusban évtizedes hagyományokkal rendelkező folyamatosan fejlődő turisztikai desztináció. Legjelentősebb turisztikai attrakciója a Gyulai Várfürdő, ami a város elsődleges vonzereje. A fürdő az évi 50.000 látogatót fogadó 600 éves – 2005-ben megújult - gyulai vár szomszédságában folyamatos fejlesztéseknek köszönhetően versenyképes szolgáltatásokat nyújt. Új célcsoportot célozva 2013-ban egy új attrakcióval bővült, átadásra került az Aquapalota, mint családi élményfürdő. A város kulturális élete gazdag, igényes kulturális és gasztronómiai fesztiválokat rendeznek, ahol a helyi termékek is kitüntetett szerepet kapnak: gyulai kolbász, gyulai pálinka, Cadeau bonbon, gyulai méz. A Százéves Cukrászda ikonikus helyszín a városban. Számos országos illetve nemzetközi elismerést és díjat kapott a város, Virágos Magyarországért mozgalomban 2013-ban országos 1. helyezett város kategóriában, EntenteFlorale Europe nemzetközi versenyen 2014-ben arany díjazást kapott.

Turisztikai szempontból, illetve a kereskedelmi szálláshelyek vendégforgalma alapján, Gyula hagyományosan és jelenleg is a legnépszerűbb települése a dél-alföldi turisztikai régiónak A KSH által 2013-ban készített felmérés alapján a magyarországi legnépszerűbb városok listáján a belföldi vendégéjszakák tekintetében a 6. helyet, az összes vendégéjszaka tekintetében pedig a 12. helyet vívta ki magának Gyula. Vendégéjszakák tekintetében 2013-ban Gyulán realizálódott a régió vendégéjszakáinak 24,24 %-a, ezzel az első helyen szerepel a régió TOP településeinek rangsorában. A vendégéjszakák növekedése kiugróan magas és látványos volt 2011 és 2013. évek között: 31 %. 2013 után a tavalyi esztendő végéig újabb csaknem 15%-os növekedés volt tapasztalható.

Gyula vendégforgalma az elmúlt 5 évben a következőképpen alakult:

33. ábra Gyula vendégforgalma a kereskedelmi szálláshelyeken (2011-2015.)

*Forrás: KSH*

A város nagy hangsúlyt fektet a település fejlesztésére, számos sikeres pályázatnak köszönhetően Gyula folyamatosan szépül. Az elmúlt időszak kiemelt fejlesztései: Erkel Emlékház látogatóbarát fejlesztése, Gyulai Várfürdő fejlesztése, gyulai Almásy-kastély fejlesztése. A legalább 4,5 Mrd Ft-os attrakciófejlesztés mellett továbbá szállodafejlesztések és lovardaépítés valósult meg 2009-2014 között, összesen több mint 5 Mrd Ft projektösszegben. Tehát öt év alatt közel 10 Mrd Ft került beépítésre, s ezáltal befektetésre Gyula város turizmusába.

A fejlesztések sikerességét az utóbbi évek vendégforgalmi adatai is visszaigazolják.

34. ábra Gyula vendégéjszakáinak megoszlása külföldi és belföldi viszonylatban a kereskedelmi szálláshelyeken

*Forrás: KSH*

Hajdúszoboszlóval összehasonlítva a főbb turisztikai mutatók tekintetében több hasonlóságot találhatunk. Annak ellenére, hogy a vendégéjszakák száma Hajdúszoboszlón több mint kétszerese a gyulainak, a kapacitás-kihasználtság mutatója, valamint a vendégek átlagos tartózkodása gyakorlatilag megegyezik. Nincs nagy különbség az alkalmazott szállodai árakban sem, noha az átlagár Gyulán országos összehasonlításban a legalacsonyabb (lásd 16. számú ábra).

## 3. számú melléklet: Gyógyhelyi akcióterület



35. ábra Gyógyhelyi fejlesztési akcióterület

„A gyógy- és üdülőövezet” (-et körbezáró utcák):

Böszörményi u. – Liget utca – Bánomkerti út – Tessedik Sámuel u. – Debreceni útfél – Hóvirág u. – Szedres u. – Hőforrás u. – Attila u. – Árpád u. – Hőgyes u. – Rákóczi u. – Puskin u. – Erzsébet u. – Kenézy u. – Csaba u. – Huba u. – Malom sor – Böszörményi utcák által körbezárt városterület, beleértve a határoló utcák jelzett szakaszait.

# Ábrajegyzék

[1. ábra A GINOP forrásaival megvalósuló fejlesztések hatása a látogatók vonatkozásában 5](#_Toc453231294)

[2. ábra A belföldi turizmusban legnépszerűbb magyarországi települések 2014 7](#_Toc453231295)

[3. ábra Hajdúszoboszló vendégforgalma a kereskedelmi szálláshelyeken 8](#_Toc453231296)

[4. ábra Hajdúszoboszló vendégforgalma külföldi és belföldi megoszlásban a kereskedelmi szálláshelyeken 8](#_Toc453231297)

[5. ábra Hajdúszoboszló vendégforgalma az üzleti célú egyéb szálláshelyeken 9](#_Toc453231298)

[6. ábra A külföldi és belföldi vendégforgalom megoszlása az üzleti célú egyéb szálláshelyeken 9](#_Toc453231299)

[7. ábra Vendégek számának alakulása Hajdúszoboszló szálláshelyein (2011-2015.) 10](#_Toc453231300)

[8. ábra Vendégéjszakák számának alakulása Hajdúszoboszló szálláshelyein (2011-2015.) 10](#_Toc453231301)

[9. ábra Vendégforgalom alakulása Hajdúszoboszlón nemzetiségek szerint 10](#_Toc453231302)

[10. ábra Hungarospa Hajdúszoboszló -Strand célcsoportok 11](#_Toc453231303)

[11. ábra Hungarospa Hajdúszoboszló -Gyógyfürdő célcsoportok 11](#_Toc453231304)

[12. ábra Hungarospa Hajdúszoboszló –Aquapark célcsoportok 12](#_Toc453231305)

[13. ábra Hajdúszoboszlón működő szálláshelyek típus szerint 15](#_Toc453231306)

[14. ábra Hajdúszoboszló SWOT analízise 18](#_Toc453231307)

[15. ábra A GINOP forrásaival megvalósuló fejlesztések hatása a munkahelyteremtés vonatkozásában 37](#_Toc453231308)

[16. ábra Indikátor összegző tábla 39](#_Toc453231309)

[17. ábra A GINOP forrásaival megvalósuló fejlesztések hatása a látogatók vonatkozásában 40](#_Toc453231310)

[18. ábra Hungarospa Hajdúszoboszló –gyógyfürdő árképzés 45](#_Toc453231311)

[19. ábra Hungarospa Hajdúszoboszló –gyógyászati kezeléscsomagok díjszabása 46](#_Toc453231312)

[20. ábra Gyógyfürdő -Hajdúszoboszló Hungarospa 47](#_Toc453231313)

[21. ábra Hungarospa Hajdúszoboszló –versenytárselemzés 53](#_Toc453231314)

[22. ábra Hungarospa Hajdúszoboszló -Gyógyfürdő célcsoportjai 55](#_Toc453231315)

[23. ábra Külföldiek által igénybevett gyógykúrák időtartam szerint 56](#_Toc453231316)

[24. ábra Belföldi-külföldi vendégarány a Hungarospa Hajdúszoboszlóban 56](#_Toc453231317)

[25. ábra Hungarospa Hajdúszoboszló Gyógyfürdőjének célcsoportjai betegségtípusok alapján 56](#_Toc453231318)

[26. ábra Hungarospa Hajdúszoboszló gyógyászati kezeléseinek igénybevétel alapján történő megoszlása 57](#_Toc453231319)

[27. ábra Humánerőforrás bemutatása a Hungarospa Hajdúszoboszlóban 58](#_Toc453231320)

[28. ábra A Hungarospa Hajdúszoboszló elsődleges célcsoportjai földrajzi szegmentáció, életkor és motiváció szerint 60](#_Toc453231321)

[29. ábra A Hungarospa Hajdúszoboszló másodlagos célcsoportjai földrajzi szegmentáció, életkor és motiváció szerint 61](#_Toc453231322)

[30. ábra Főbb turisztikai versenytárs települések szálláshely adatainak elemzése 64](#_Toc453231323)

[31. ábra Nyíregyháza vendégforgalmának alakulása a kereskedelmi szálláshelyeken (2011-2015.) 65](#_Toc453231324)

[32. ábra Nyíregyházán eltöltött vendégéjszakák külföldi, belföldi megoszlása a kereskedelmi szálláshelyeken 66](#_Toc453231325)

[33. ábra Gyula vendégforgalma a kereskedelmi szálláshelyeken (2011-2015.) 67](#_Toc453231326)

[34. ábra Gyula vendégéjszakáinak megoszlása külföldi és belföldi viszonylatban a kereskedelmi szálláshelyeken 68](#_Toc453231327)

[35. ábra Gyógyhelyi fejlesztési akcióterület 69](#_Toc453231328)

1. Az egészségügyről szóló 1997. évi CLIV. törvény 247. §-a (2) bekezdésének x) pontja alapján az Országos Tisztifőorvosi Hivatal (OTH) engedélyezi gyógyhely megnevezés használatát. [↑](#footnote-ref-1)
2. A fürdő azon létesítmények egyike, amely a honlapján a gyógyhatással és eredményekkel kapcsolatban köznapi nyelven tájékoztatja a közönségét is Csodálatos Gyógyulások menüpont alatt. Ez a marketingtevékenység fontos eleme, amellyel azonban sok más gyógyfürdő nem él. [↑](#footnote-ref-2)
3. A városban megrendezett kiemelkedő rendezvénye: Hajdúszoboszlói Grillétel- és Sörfesztivál, Hajdúvárosok Találkozója, Szoboszlói Folkhétvége, Szoboszlói Dixieland Napok, Márton Napi Libalakoma, a Kösely Kupa nemzetközi lóverseny [↑](#footnote-ref-3)
4. A Debreceni Főnix Csarnok Rendezvényközpont és Sportcsarnok számos nagyhírű koncertnek, a Debreceni Sportuszoda, 2012-ben az Úszó Európa Bajnokságnak ad helyet. [↑](#footnote-ref-4)
5. Az Átfogó Minőségvezetési Rendszer bevezetésében kitűnt cégek, egyének erőfeszítésének elismerésére Dr. Shoji Shiba japán professzor alapította a **Shiba-díjat**. A professzor elvei szerint a minőség ma már nem csupán a termékek minőségét jelenti, hanem a vállalat egészében kell jelen lennie. (forrás: <http://www.hungarospa.hu/hu/Minosegi-dijak>) [↑](#footnote-ref-5)
6. A régió kereskedelmi és iparkamarájától azok érdemelhetik ki, akik folyamatosan fejlesztve és vevőközpontúsággal működnek [↑](#footnote-ref-6)
7. Az elismerést olyan természetes és jogi személyek kapják, melyek kiemelkedő munkájukkal hozzájárulnk a térség turizmusának fejlődéséhez [↑](#footnote-ref-7)
8. <http://turizmus.com/desztinaciomenedzsment/alfold-spa-kulfoldi-promocio-1136078?utm_source=http%3A%2F%2Fturizmus.com%2F&utm_medium=email&utm_campaign=D%C3%ADjazott+Sz%C3%A9chenyi+f%C3%BCrd%C5%91+%7C+Konzuli+szolg%C3%A1lat+a+foci-eb-n&utm_source=Turizmus+Panor%C3%A1ma+Bulletin&utm_campaign=f8e4428d46-Bulletin_1035_29_2016&utm_medium=email&utm_term=0_8b0643d5d5-f8e4428d46-157808037> [↑](#footnote-ref-8)